cyanic-selkie/wikianc huggingface dataset:
查士丁尼一世
五五二年，西哥德內亂，帝趁機進取，得伊比利亞東南隅.
五五三年，召議基督教事，圖息爭端，卒定基督一性論為異端.
五六五年，彙歷年法令成《新律》，或曰《法令新編》，合前三典，成《查士丁尼民法大全》. 同年崩，年八十三.
或曰：查士丁尼帝起於寒微，長於亂世，圖謀復興羅馬，揚名聲於史籍，固一世之雄也. 然其窮兵贖武，國庫日趨枯竭，卒至所復之土，於身後盡喪.
漢 (釋義)
漢可為︰
乃蠻
乃蠻，古蒙古部族也，後為蒙旗名.
依鎮
依鎮在法國皮卡第索姆省.
分類:法國地方志
永樂
永樂，明成祖朱棣之年號也，始於西元一四〇三年，止於一四二四年，凡二十二年.
泰勒斯
縮圖|泰勒斯像 泰勒斯者，泰西之哲宗也，創米利都學. 其生之時，距今久矣，有說考其生於公元前六二四年於米利都城，卒於公元前五四六年，曾遊學於巴比倫、埃及.
迪爾多
迪爾多在加拿大紐芬蘭與拉布拉多省紐芬蘭島.
分類:紐芬蘭與拉布拉多地方志
因特考斯 (賓夕法尼亞州)
因特考斯在美國賓夕法尼亞州蘭開斯特縣利科克鄉.
分類:賓夕法尼亞州
市場
市場也者，原人相取所需，互換所得之處也. 夫萬物分持宇內，散遺天下. 或若有亟需者焉，有心儀者焉，輒尋覓四方，置足六合，役役乎道路，喘喘乎阡陌，自苦如此也久. 故人漸相約某處以互市. 夫貨物琳瑯，珍奇滿目，囊聚一處. 或得所需之物，或得錢財之利，而少費遠足尋覓之力.
古有東市 、西市.
今市場有雙義，曰互市場域，曰互市行為. 因場域不同，而有傳統市場、股票市場、期貨市場之別. 因干涉自外者異同，有自由市場、非自由市場之別.
機槍
機槍之始者，即為加特林機槍. 一八六二年，加特林以醫職入於軍中，見士卒多死傷，哀之，以為戰爭之事，士卒眾則死者多，士卒寡則死者少. 故須為利器，使一當數十百人之用，遍給軍中，士卒可省其太半. 乃為轉筒者一，而內所具槍管者六，搖而輪用，火力相續不斷. 此即加特林機槍，機槍之始也. 今觀其狀，類所常見針筒之具. 加特林，時為醫職也.
植物
植物者，真核生物域之界. 現地球略計凡四十五萬種 ，至公元二〇〇四年，在錄者凡約二十九萬種.
機槍
後二十年，馬克沁至歐洲，而為馬克沁機槍. 初，馬克沁爭於愛迪生，不勝，遂去其國. 及至歐洲，欲複富貴，然不知所為. 謂之曰：歐洲多戰事，可為攻守之具，以給其人，使易相殺戮. 由是寤，始欲制為槍械. 當是之時，機槍遍效於戰場，皆加特林之類也，然必後置一轉杆，握而搖之，不便也. 馬克沁嘗於軍中觀步槍之用，子彈前發，槍座必後擊兵士於其肩，乃喜得之. 遂借使後擊之力，以褪餘殼而續用子彈之未發者，火力亦不斷，又皆槍械之自為，故便也，即為馬克沁機槍. 後英國以之破祖魯人； 俄羅斯嘗與日本持於滿州，皆其力焉. 加特林、馬克沁，世稱重機槍.
植物
為有機物之一，與動物並稱生物，其體構以細胞，攝無機物以為養. 高等者有根、莖、葉之別，下等者略如下等動物，莫能明分. 種類甚繁.
機槍
當是時也，歐洲遍戰事，故能得其用，然亦可見而足知其所不利，何也？ 歐陸廣域，常需騁騖. 機槍者，重物也，飛機不得載之以為攻具； 一人之力，不能攜運. 後斯考博由是而為輕機槍，即麥德森輕機槍. 先是，馬克沁考於加特林而後得馬克沁機槍，射發遠而速，亦重. 麥德森實自於步槍，先成於半自動步槍，頂置彈匣，給彈以機械之力，亦使重力，利於續發，後漸而為輕機槍. 其出於步槍，故射發不及馬克沁，然輕，其重或半於重機槍，故利攜用. 是以輕機槍亦遍見於戰場. 機槍重者利射殺，而輕者便機動. 後德國制為通用機槍，使兼而得之. 希特勒嘗欲為重機槍，然德國敗於一戰，立約，不為重兵器. 希特勒欲欺英法而私為之，乃制德萊塞輕機槍而改之，即MG13機槍，其力漸近於重機槍，而狀類輕機槍，人不之覺. 後毛瑟公司以之為MG34、42，攜以隨處用之如輕機槍； 架而用之，射發類重機槍，易傷人，故稱通用. 德國常以之阻盟軍，射程類盟軍之用，而其速遠過之，故冠於當時. 後諸國亦多為通用機槍，漸而少重機槍之用矣.
東亞文向
東亞諸國，凡嘗用漢字者，古之書文咸有縱橫二法. 縱者，右起縱書也，蓋屬文者，莫不如是. 橫者，右起橫書也，獨字成行，故斯法實屬縱書，主用於牌匾.
植物
中國土地廣大，北近寒帶，南近熱帶，所產植物之有定名者，專就《本草綱目》《群芳譜》《植物名實圖考》等書考之，則僅以千計耳.
東亞文向
然自西學東漸以降，泰西書文之法，漸見勝耳，其俗遂易. 今中國大陸、韓國等，咸納其橫書之法矣. 夫泰西之法，左起橫排，大異古俗. 時西強東弱，不得不納. 而今之互聯網，亦鮮有縱書矣.
若夫蒙古文字，誠異二者，書文之向，左起縱排. 蓋其肇始，起於右起横排之粟特文，傳至畏兀兒人，則以左旋一直角易之，再傳入蒙古，遂成今日之貌.
一百年
其可：
三角函數
三角函數，勾股弦與角之繫也.
直角三角形
直角三角形，取一角|銳角，簡曰角. 為便捷計，不論長短，角之對邊曰勾，角之旁曰股.
角之正弦者，弦（r）除勾（y）也（記曰）；
餘弦者，弦除股（x）也（記曰）；
正切者，股除勾也（記曰）；
正割者，股除弦也（記曰）；
餘割者，勾除弦也（記曰）.
圓
迨坐標幾何生，其義遂新. 以零點為心，徑一作一圓. 定其始邊，凡一角，應圓上一點，使徑為弦，縱座標勾，橫為股. 因有：
首象限，即自東（零度）始，迄北（九十度），正弦、餘弦、正切、餘切、正割、餘割皆正；
次象限，即自北（九十度）始，迄西（百八十度），正弦、餘割為正，餘弦、正割、正切、餘切皆負；
三象限，即自西（百八十度）始，迄南（二百七十度），正弦、餘弦、正割、餘割皆負，正切、餘切為正；
四象限，即自南（二百七十度）始，迄東（三百六十度，即零度），正弦、餘割、正切、餘切皆負，餘弦、正割為正.
級數
以弧度觀之，奇數乘方除以階乘（），再以正負之法合之，得正弦級數（ ）.
偶乘方除以階乘（），同法合之，得餘弦（ ）.
若依此法，以弧長入，出之長，則三角函數可入複數、矩陣、算子，不必拘於角耳.
指數
歐拉究級數，得歐拉等式，知三角函數可以指數示之. 取一角，乘負一開方，歐拉數之其乘方，得一數（e^{i\alpha}）；減倒數，半之，除以負一開方，得正弦（）；加倒數，半之，得餘弦（）.
公式
商關係 平方關係 和角、差角公式 倍角公式 積化和公式 和化積公式 另有多倍角之式，然其煩雜，不易撰之，是以簡略.
西湖驛 (臺北市)
西湖驛者，臺北捷運文湖路之候也. 處臺灣臺北市內湖.
分類:文湖路
永樂 (釋義)
永樂可指︰
碧奇菲爾德
碧奇菲爾德在英國英格蘭林肯郡南凱斯蒂文區.
分類:英格蘭地方志
夏 (釋義)
夏可為：
巴特霍爾路
巴特霍爾路在英國南約克郡唐卡斯特市科尼斯伯勒.
分類:英格蘭地方志 分類:英國郵傳 分類:道路
劍南路驛
者，臺北捷運文湖路之候也. 處臺灣臺北市中山.
分類:文湖路
孔東
分類:法國地方志
洪熙
洪熙，明仁宗朱高熾之年號也，始於一四二五年，凡一年.
戰國
中國之戰國，繼春秋而開，得名於劉向《戰國策》一書，始周威烈王二十有三年趙、魏、韓三家分晉，至秦王嬴政二十有六年攻滅六國，共一百八十三年.
春秋戰國之分，爭議紛紜，有三說：一者周敬王四十有四年，此爲《史記》之分；一者三家滅智；一者三家分晉，爲《資治通鑒》所取.
齊
齊，田氏，始於田和，後威王僭王號，秦王政廿六年亡.
楚
楚，羋氏，始於熊繹，後武王僭王號，秦王政廿四年亡.
燕
燕，姬姓，燕氏，始於召公奭，後易王僭王號，秦王政廿五年亡.
趙
趙，原嬴姓，後氏趙，始於烈侯籍，後武靈王僭王號，秦王政十九年亡.
魏
魏，原姬姓，後氏魏，始封文侯斯，後惠王僭王號，秦王政廿二年亡.
秦
秦，姓嬴氏，始於非子，後惠文王僭王號，漢高祖元年亡.
ㄅ
ㄅ，注音符號之聲母，表不送氣清雙唇塞音，即幫母之聲.
字源
形音取自勹，「包」之古字也. 《說文解字》：「勹，裹也，象人曲行，有所包裹. 」
丘逢甲
丘逢甲，逢甲譜名秉淵，以生甲子年故名逢甲，字仙根，號蟄仙，亦號蟄庵，又號仲閼，詩文署倉海君、南武山人、東海遺民，人稱倉海先生.
清同治三年十一月二十八日（一八六四年十二月二十六日）生於銅鑼，四歲就塾，聰穎過人. 六歲能屬對、吟詩. 十歲師事名舉人吳子光. 十四歲，虛報年齡赴省城應試，以案首入泮. 二十歲娶夫人廖氏. 二十五歲中舉，次年連捷三甲第九十六名進士，欽點工部虞衡司主事，以親老告歸. 光緒十八年，娶如夫人呂隋珠，二十年，呂夫人生子丘琮，字念臺.
光緒二十年（一八九四年），中日甲午戰爭，逢甲奉旨督辦團練，次年，馬關議約，臺澎割日，消息傳來，全臺震驚，逢甲呈文反對割讓. 約成，逢甲倡民主國，五月二日，率紳民奉旗、璽及總統印呈獻於唐景崧.
臺灣民主國成立後，唐景崧駐守臺北，逢甲奉命駐兵南崁. 五月六日，日軍在澳底登陸，進佔基隆，猛攻獅球嶺，唐景崧乘德國輪船走廈門，逢甲知事無可為，乃回臺中，十六日，日軍入臺北城，連下大嵙崁、新竹，逢甲始奉父母返鎮平故里，離臺前撰成名句：「宰相有權能割地，孤臣無力可回天；扁舟去作鴟夷子，回首河山意黯然. 」
三十六計
''六六三十六，數中有術，術中有數. 陰陽變理，機在其空. 機不可設，設則不中. '' ——總說
丘逢甲
回廣東後，逢甲先生先後主講潮州韓山書院、潮陽東山書院、澄海景韓書院，並與三弟樹甲共同成立「嶺東同文學堂」，教授日本維新之學. 光緒三十年逢甲赴廣州，任廣東學務公所參議. 三十二年任廣州府中學堂監督，三十四年被推為廣東教育總會會長. 宣統元年，廣東諮議局成立，當選諮議局議員，繼被舉為副議長，先生推薦革命黨人古應芬為書記長，鄒魯為書記. 宣統三年，武昌起義，各省紛紛響應，九月十八日，廣東諮議局通過宣佈獨立，十九日，推胡漢民為都督，二十二日，胡漢民派逢甲為各省都督府代表聯誼會廣東省三代表之一，十一月初九日，各省代表選孫文為中華民國第一任臨時大總統，先生預焉. 是年，逢甲輯其內渡後所作各體詩，編為嶺雲海日樓詩鈔.
民國元年，逢甲積勞成疾，告假南返. 二月二十五日卒於鎮平員山里第，遺言葬須南向，曰：「吾不忘臺灣也」，享年四十九歲.
三十六計
書共六分，既勝戰計、敵戰計、攻戰計、混戰計、並戰計、敗戰計. 前三乃佔優所使之計，後三乃處劣所使之計. 每計各含六計，凡三十六計. 其計名，有源典故者，如「圍魏救趙」、「假道伐虢」；有源用兵之術者，如「以逸待勞」、「聲東擊西」；有源古詩者，如「李代桃僵」、「擒賊擒王」；有借成語者，如「金蟬脫殼」、「指桑罵槐」，所源甚廣. 每計之解，均系《易經》陰陽變化之理及古兵家剛柔、奇正、攻防、彼己、虛實、主客諸策推演而成. 解後之按，多引先宋之戰例並孫武、吳起、尉繚子諸兵家之語. 此外亦有總說及跋.
勝戰計
一、瞞天過海︰備周則意怠，常見則不疑，陰在陽之內，不在陽之外. 太陽，太陰.
二、圍魏救趙︰共敵不如分敵，敵陽不如敵陰.
三、借刀殺人︰敵已明，友未定. 引友殺敵，不自出力. 以損推演.
四、以逸待勞︰困敵之勢，不以戰﹔損剛益柔.
六、聲東擊西︰敵志亂萃，不虞，坤下兌上之象. 利其不自主而取之.
敵戰計
七、無中生有︰誑也，非誑也，實其所誑也. 少陰，太陰，太陽.
八、暗渡陳倉︰示之以動，利其靜而有主，益動而巽.
九、隔岸觀火︰陽乖序亂，陰以待逆. 暴戾怒睢，其勢自斃. 順從動豫，豫以順動.
十、笑裏藏刀︰信而安之，陰以圖之，備而後動，勿使有變，剛中柔外也.
十一、李代桃僵︰勢必有損，損陰以益陽.
十二、順手牽羊︰微隙在所必乘，微利在所勿得. 少陰，少陽.
攻戰計
十三、打草驚蛇︰疑以叩實，察而後勤. 覆者，陰之媒也.
十四、借屍還魂︰有用者，不可借. 不能用者，求借. 借不能用者而用之，匪我求蒙童，蒙童求我.
十五、調虎離山︰待天以困之，用人以誘之，往蹇來返.
十六、欲擒故縱︰逼則反兵；走則減勢. 緊隨勿迫，累其氣力，消其斗志，散而後擒，兵不血刃. 需，有孚，光.
十七、拋磚引玉︰類以誘之，擊蒙也.
十八、擒賊擒王︰摧其堅，奪其魁. 以解其體. 龍戰在野，其道窮也.
混戰計
十九、釜底抽薪︰不敵其力，而消其勢，兌下乾上之象.
二十、混水摸魚︰混水摸魚乘其陰亂，利其弱而無主. 隨，以向晦入宴息.
二十一、金蟬脫殼︰存其形，定其勢，友不疑，亂不動，巽而止，蠱.
二十二、關門捉賊︰小敵困之，剝，不利有攸往.
二十三、遠交近攻︰形禁勢格，利從近取，害以遠隔，上火下澤.
二十四、假道伐虢︰兩大之間，敵脅以從，我假以勢. 困，有言不信.
並戰計
二十五、偷樑換柱︰頻更其陣，抽其勁旅，待其自敗，而後乘之. 曳其輪也.
二十七、假癡不癲︰寧偽作不知不為，不偽作假知妄為；靜不露機，雲雷屯也.
二十八、上屋抽梯︰假之以便，唆之使前，斷其援應，陷之死地. 遇毒，位不當也.
二十九、樹上開花︰借局布勢，力小勢大. 鴻漸於陸，其羽可用為儀也.
奇金 (阿拉斯加州)
奇金在美國阿拉斯加州東南費爾班克斯.
三十六計
並戰計
三十、反客為主︰乘隙插足，扼其主機，漸之進也.
奇金 (阿拉斯加州)
分類:阿拉斯加州
三十六計
敗戰計
三十一、美人計︰兵強者，攻其將；將智者，伐其情. 將弱兵頹，其勢自萎. 利用御寇，順相保也.
三十二、空城計︰兵虛者虛之，疑中生疑；剛柔之際，奇而復奇.
三十三、反間計︰疑中之疑，比之自內，不自失也.
三十四、苦肉計︰人不自害，受害必真. 假真真假，間以得行. 童蒙之吉，願以巽也.
雷丁
雷丁在英國英格蘭英格蘭東南域伯克郡.
三十六計
敗戰計
三十五、連環計︰將多兵眾，不可以敵，使其自累，以殺其勢. 在師中吉，承天寵也.
三十六、走為上策︰全師避敵. 左次無咎，未失常也.
雷丁
分類:英格蘭地方志
文天祥
自為童子時，見學宮所祠歐陽修、楊邦乂、胡銓像，即欣然慕之. 年二十舉進士，對策集英殿. 時理宗在位久，政理浸怠，天祥以法天不息為對. 帝親拔為第一. 尋丁父憂，歸.
開慶初，元兵伐宋，宦官董宋臣說上遷都. 天祥時入為寧海軍節度判官，上書乞斬宋臣，以一人心. 不報，即自免歸. 後稍遷至刑部郎官. 宋臣復入為都知，天祥又上書極言其罪，亦不報. 出守瑞州，改江西提刑，遷尚書左司郎官，累為臺臣論罷. 除軍器監兼權直學士院，賈似道不樂，使臺臣張志立劾罷之.
咸淳九年，起為湖南提刑. 十年，改知贛州. 德祐初，江上報急，詔天下勤王. 天祥捧詔涕泣，使陳繼周發郡中豪傑，并結溪峒蠻，有眾萬人. 事聞，以江西提刑安撫使召入衛. 天祥性豪華，平生自奉甚厚，聲伎滿前. 至是，痛自貶損，盡以家貲為軍費. 八月，天祥提兵至臨安，除知平江府. 元兵破常州，入獨松關. 召天祥，棄平江，守餘杭. 明年正月，除知臨安府. 未幾. 除樞密使. 尋除右丞相兼樞密使，使如軍中請和，與元丞相伯顏抗論皋亭山. 伯顔怒拘之，天祥夜亡，汎海至溫州. 聞益王未立，乃上表勸進，以觀文殿學士、侍讀召至福，拜右丞相. 尋與陳宜中等議不合. 七月，乃以同都督出江西，遂行，收兵入汀州.
至元十四年正月，元兵入汀州，天祥遂移漳州，乞入衛. 江西宣慰使李恆將兵攻天祥於興國. 天祥不意恒兵猝至，乃引兵走，即鄒㵯於永豐. 㵯兵先潰，恆窮追，天祥妻妾子女皆見執，天祥逸去. 收殘兵奔循州，駐南嶺. 黎貴達潛謀降，執而殺之.
至元十五年三月，進屯麗江浦. 六月，入船澳. 益王殂，衛王繼立. 天祥上表自劾，乞入朝，不許. 八月，加天祥少保、信國公. 軍中疫且起，兵士死者數百人. 天祥惟一子，與其母皆死. 十一月，進屯潮陽縣. 潮州盜陳懿、劉興數叛附，為潮人害. 天祥攻走懿，執興誅之. 十二月，趨南嶺，鄒㵯、劉子俊又自江西起兵來，再攻懿黨，懿乃潛遁元帥張弘範兵濟潮陽. 天祥方飯五坡嶺，張弘範兵突至，眾不及戰. 天祥倉皇出走，千戶王惟義前執之. 至潮陽，見弘範，左右命之拜，不拜，弘範遂以客禮見之，與俱入厓山. 厓山破. 弘範遣使護送天祥至京師. 天祥在道，不食八日，不死，即復食. 至燕.
時元世祖多求才. 遣王績翁諭旨，天祥終不屈. 至元十九年. 召入諭之曰︰「汝何願？」天祥對曰︰「天祥受宋恩，為宰相，安事二姓. 願賜之一死足矣. 」然猶不忍，遽麾之退. 言者力贊，從之. 天祥臨刑從容. 南向拜而死，年四十七. 其絶筆曰：「孔曰成仁，孟曰取義；惟其義盡，所以仁至. 讀聖賢書，所學何事？而今而後，庶幾無愧！」
宣德
宣德，明宣宗之年號也，始於西元一四二六年，止於一四三五年，凡十年.
世界語
世界語，又名萬國新語，有借音趣譯愛斯不難讀者，人造語也. 用者眾，莫之能敵. 波蘭眼科醫師柴門霍夫歷十年而成之，意希望郎中，亦為柴門霍夫之書名也. 非為取他語而代之，實望成國際輔助語矣. 簡而易習，活而善用，遂成諸語之輔，並進大同. 今世能言斯語者，計有二百萬耳.
字音
其字基於拉丁字，並有六變音字：ĉ、ĝ、ĥ、ĵ、ŝ、ŭ. 然其無 Q、W、X、Y. 兹列其字音：
音：
文法
世界語之文法，源於印歐諸語，然甚簡與諸語.
明惠宗
大明惠宗嗣天章道誠懿淵功觀文揚武克仁篤孝讓皇帝，諱允炆. 太祖孫，懿文太子第二子也. 母妃呂氏.
洪武二十五年，其父懿文太子薨，居喪毀，九月，立為皇太孫. 三十一年閏五月，太祖崩. 辛卯，即皇帝位. 太赦天下，以明年為建文元年. 七月，詔行寬政，赦有罪，蠲逋賦.
貞觀 (釋義)
貞觀可指︰
明惠宗
秋七月癸酉，燕王棣舉兵反. 四年六月，燕兵陷都城，宮中火起，帝不知所終. 或云帝自焚崩. 或云帝由地道出亡，為僧遁去.
明弘光元年七月加廟號惠宗，追諡嗣天章道誠懿淵功觀文揚武克仁篤孝讓皇帝；清乾隆元年追諡為恭閔惠皇帝，後人則以其年號而稱之為建文帝.
陸秀夫
陸秀夫，字君實，宋楚州鹽城人，理宗端平三年生. 生三歲，其父徙家鎮江. 稍長，從其鄉人孟先生學，孟之徒恆百餘，獨指秀夫曰︰「此非凡兒也. 」
景定元年，登進士第. 李庭芝鎮淮南，聞其名，辟至幕中. 時天下稱得士多者，以淮南為第一，號小朝廷. 秀夫才思清麗，一時文人少能及之. 性沈靜，不苟求人知，每僚吏至閤，賓主交懽，秀夫獨斂焉無一語. 或時宴集府中，坐尊俎間，矜莊終日，未嘗少有希合. 至察其事，皆治，庭芝益器之，雖改官不使去已，就幕三遷至主管機宜文字. 咸淳十年，庭芝制置淮東，擢參議官.
德祐元年，邊事急，諸僚屬多亡者，惟秀夫數人不去. 庭芝上其名，除司農寺丞，累擢至宗正少卿兼權起居舍人. 二年正月，以禮部侍郎使軍前請和，不就而反. 二王走溫州，秀夫與蘇劉義追從，使人召陳宜中、張世傑等皆至，遂相與立益王于福州. 進端明殿學士、簽書樞密院事. 宜中以秀夫久在兵間，知軍務，每事咨訪始行，秀夫亦悉心贊之，無不自盡. 旋與宜中議不合，宜中使言者劾罷之. 張世傑讓宜中曰︰「此如何時？動以臺諫論人. 」宜中皇恐，亟召秀夫還.
時君臣播越海濱，庶事疏略，楊太妃垂簾，與群臣語猶自稱奴. 每時節朝會，秀夫儼然正笏立，如治朝，或時在行中，凄然泣下，以朝衣拭淚，衣盡浥，左右無不悲動者. 屬井澳風，王以驚疾殂，群臣皆欲散去. 秀夫曰︰「度宗皇帝一子尚在，將焉置之. 古人有以一旅一成中興者，今百官有司皆具，士卒數萬，天若未欲絕宋，此豈不可為國邪？」乃與眾共立衛王.
時陳宜中往占城，與世傑不協，屢召不至. 乃以秀夫為左丞相，與世傑共秉政. 時世傑駐兵厓山，秀夫外籌軍旅，內調工役，凡有所述作，又盡出其手. 雖匆遽流離中，猶日書《大學章句》以勸講. 至元十六年二月，厓山破，秀夫走衛王舟，而世傑、劉義各斷維去，秀夫度不可脫，乃杖劍驅妻子入海，即負王赴海死，年四十四.
張世傑
張世傑，宋范陽人，呂文德召為小校. 累功至黃州武定諸軍都統制，歷知高郵軍、安東州.
咸淳四年，命守鄂州. 元|蒙古大軍破新城，長驅而下. 世傑提所部兵入衛. 自和州防禦使累加至保康軍承宣使. 擢龍、神衛四廂都指揮使，進沿江招討使，改制置副使. 大軍至獨松關，召文天祥入衛，以世傑為保康軍節度使、知平江. 尋亦召入衛，加檢校少保. 德祐二年四月，從二王入福州. 五月，奉昰為主，拜簽書樞密院事.
王世強導大軍攻之，世傑乃奉益王入海，而自將兵攻蒲壽庚，不下. 十月. 元帥唆都遣人招益王，又遣經歷孫安甫說世傑，世傑拘安甫軍中不遣. 招討劉深攻淺灣，世傑兵敗，移王居井澳，深復來攻井澳，世傑戰卻之，因徙碙州. 至元十四年四月，益王殂，衛王昺立，拜世傑少傅、樞密副使. 世傑以碙州不可居，徙王新會之厓山. 八月，封越國公. 明年，元帥張弘範等兵至厓山，世傑結大舶千餘作水砦，為死守計. 已而弘範兵至，據海口，樵汲道絕，兵茹乾糧十餘日，渴甚，下掬海水飲之，海鹹，飲即嘔泄，兵大困. 十六年二月，弘範等攻厓山，世傑敗，走衛王舟. 大軍薄中軍，世傑乃斷維，以十餘艦奪港去. 後世傑復欲奉楊太妃求趙氏後而立之，俄颶風壞舟，溺死平章山下.
泰萬
泰萬，島也，在俄羅斯新西伯利亞州新西伯利亞水庫，無人居.
分類:俄羅斯地方志
東亞模式
東亞模式者，興國之道也. 明治東瀛取歐、美之長，頓綱振紀，殖産興業，富國強兵，是為先驅也. 戰後韓國、台灣、香港、新加坡，民康物阜，國富民豐，曰亞洲四龍. 改革開放以降，天下大治，百獸率舞，曰北京共識. 概而言之，東亞模式也.
分類:東亞史
正統 (年號)
正統，明英宗之第一年號也，始於西元一四三六年，止於一四四九年，凡十四年.
漢昭烈皇帝
漢昭烈皇帝，諱備，字玄德. 延熹四年生，中山靖王後也. 祖父劉雄舉孝廉，官東郡範令. 父為漢官劉弘，亦仕州郡. 少孤，遂與母履織蓆為業. 年十五，母令其遊學，備偕同宗劉德然師盧植，同門有公孫瓚. 德然父元起資備，其妻嘗曰：「各自一家，何能常爾邪！」對曰：「吾宗中有此兒，非常人也. 」
幼
玄德少時，與宗中諸小兒於樹下戲，言：「吾必當乘此羽葆蓋車. 」叔父子敬謂曰：「汝勿妄語，滅吾門也！」年十五，母使行學，與同宗劉德然、遼西公孫瓚俱事故九江太守同郡盧植. 德然父元起常資給先主，與德然等. 元起妻怨曰：「各自一家，何能常爾邪！」元起曰：「吾宗中有此兒，非常人也. 」 而遼西公孫瓚則與玄德相友，瓚年長，先主以兄事之. 玄德不甚樂讀書，喜狗馬、音樂、美衣服. 身長七尺五寸，雄姿傑出，垂手下膝，顧自見其耳. 少語言，善下人，喜怒不形於色. 好交結豪俠，年少爭附之.
初出鋒芒
光和七年，黃巾起，州郡各舉義兵. 中山大商張世平、蘇雙等貲累千金，販馬周旋於涿郡，見而異之，乃多與之金財. 先主由是得用合徒眾. 玄德率其屬從校尉鄒靖討黃巾賊有功，任安喜尉. 後漢室令軍功得任長吏者，皆選精汰穢，督郵以公事到縣，先主求謁，不通，直入縛督郵，杖二百，解綬繫其頸着馬枊，棄官亡命. 頃之，大將軍何進遣都尉毌丘毅詣丹楊募兵，先主與俱行，至下邳遇賊，力戰有功，除為下密丞，為賊所破，復去官.
時黃巾管亥寇北海國，圍相孔融，融令太史慈突圍求援. 慈至平原，語備曰：「慈，東萊之鄙人也，孔北海親非骨肉，比非鄉黨，特以名志相好，有分災共患之義. 今管亥暴亂，北海被圍，孤窮無援，危在旦夕. 以君有仁義之名，能救人之急. 故北海區區，延頸恃仰，使慈冒白刃，突重圍，從萬死之中自托於君，惟君所以存之. 」備驚曰：「孔北海知世間有劉備邪！」使慈將兵三千往救. 賊聞風而逃，北海解圍. 後紹攻瓚，備與楷東屯齊.
守牧徐州
四年，曹操肆暴徐州，牧陶謙不能當，求救於楷. 備遂與楷將兵往徐州. 軍中雜有幽州胡騎，途中又得飢民數千，與謙將曹豹屯郯東，為操所敗. 時兗州有變，操因退走. 謙將四千丹楊兵送備，備自是附於謙，出鎮小沛以當操. 謙亦表備為豫州刺史.
興平元年，謙重病，語別駕從事麋竺曰：「非劉備不能安此州也. 」遂迎備主徐州. 備固辭不受，陳登曰：「今漢室陵遲，海內傾覆，立功立事，在於今日. 彼州殷富，戶口百萬，欲屈使君撫臨州事. 」備曰：「袁公路近在壽春，此君四世五公，海內所歸，君可以州與之. 」對曰：「公路驕豪，非治亂之主. 今欲為使君合步騎十萬，上可以匡主濟民，成五霸之業，下可以割地守境，書功於竹帛. 若使君不見聽許，登亦未敢聽使君也. 」融亦語備曰：「袁公路豈憂國忘家者邪？冢中枯骨，何足介意. 今日之事，百姓與能，天與不取，悔不可追. 」備遂領徐州牧.
二年，呂布為操所敗，東投徐州，曰：「我與卿同邊地人也. 布見關東起兵，欲誅董卓. 布殺卓東出，關東諸將無安布者，皆欲殺布爾. 」備使布出屯小沛，陰防其變.
寄人籬下
三年春，布使人攜金至河內購馬，為備軍所掠. 布令高順、張遼攻備，操以夏侯惇來救，不敵，備妻復為布所擄. 十月，操自將征布，與備會師將梁國界，擊滅布，備妻得還.
時操挾天子而令諸侯，帝以血詔董承等誅操，備初不與. 後操約備宴，語備曰：「今天下英雄，唯使君與操耳. 本初之徒，不足數也. 」備驚，箸墜，適時雷鳴，遂對曰：「聖人云『迅雷風烈必變』，良有以也. 一震之威，乃可至於此也！」備因與承等共圖操.
奔走中原
五年血詔事敗，承等伏誅，操因自將東征備. 操軍中以袁冀州為大敵，伐備事可緩，操以為備英雄也，必須早圖，以免後患，郭嘉同之. 備不敵敗走，妻為操所擄，羽以護備妻亦為曹軍所獲. 備亡走青州，刺史袁譚迎之，又告其父紹. 備至鄴，紹亦親迎. 越月餘，收集舊部.
官渡之戰，汝南黃巾劉辟叛投紹，紹令備出會辟，操遣曹仁攻汝南，備遂北還. 備意在去紹，於是備以南連劉表，復出汝南會龔都. 操遣蔡陽攻備，為備所殺.
六年，操既敗紹，復南攻備，備敗投荊州. 劉表待之以上賓禮，許備出屯新野. 備結交荊楚賢豪，表甚忌之. 明年操遣夏侯惇、于禁攻備，至博望，備火燒自營偽退，惇等追擊，為備伏兵所破.
南奪荊州
十二年，備三顧草廬得諸葛亮，定《隆中對》. 明年操南下，備抗於樊城. 八月表病薨，子琮繼立，舉州降曹. 操軍抵宛，方知荊州已降，遂棄新野南走. 經襄陽，亮告備以攻琮而有荊州，備不忍. 呼琮於城下，琮懼而不應，表故吏皆投備. 至當陽，備軍達十萬眾，輜重數千，日行僅十餘里，因遣羽領船數百直下江陵. 或語備者：「宜速行保江陵，今雖擁大眾，披甲者少，若曹公兵至，何以拒之？」對曰：「夫濟大事必以人為本，今人歸吾，吾何忍棄去！」
操恐備先抵江陵，遂棄輜重，輕軍急行襄陽. 聞備既去，令曹純分輕騎五千追，一日夜行三百里，至當陽長阪襲備，獲其輜重人馬. 備棄妻子走漢津，會羽隊. 又於濟沔會合表長子琦所領萬餘人. 走至夏口，會江東孫權令魯肅探軍情，乃使亮使吳，約盟權. 備與權大敗操於烏林，追擊至南郡，操遂北歸. 備表琦為荊州刺史，武陵太守金旋、長沙太守韓玄、桂陽太守趙範、零陵太守劉度皆降，雷緒亦率部曲數萬口投效. 琦病死，眾舉備為荊州牧，治公安. 備東連權，權乃妹妻之.
後權約備攻蜀，殷觀進曰：「若為吳先驅，進未能克蜀，退為吳所乘，即事去矣. 今但可然贊其伐蜀，而自說新據諸郡，未可興動，吳必不敢越我而獨取蜀. 如此進退之計，可以收吳、蜀之利. 」乃止，以觀為別駕從事.
克定西蜀
十六年，益州牧劉璋恐操進圖巴蜀，使法正並四千人及巨款送備，備乃偕龐統入蜀，留亮、羽守荊州. 松、正告備以蜀道闊狹、兵器、府庫、人馬、要衝等，又獻圖，故備悉知益州事.
備抵涪城，璋出迎. 松、正皆進言備可殺璋據巴蜀，統亦曰：「今因此會，便可執之. 」備以初入蜀地，人心未服，不宜妄動. 璋表備為行大司馬、領司隸校尉，備表璋行鎮西大將軍、領益州牧. 璋供給士卒，使備督白水軍攻張魯. 時備有甲兵三萬，器械、資貨甚多. 出至葭萌即止不北行，在其地樹立恩德.
明年，操攻權，權遣使告急. 備乃求璋多與士卒萬人並軍需，璋只允供給四千兵馬. 備怒曰：「吾為益州征強敵，師徒勤瘁，不遑寧居；今積帑藏之財而於賞功，望士大夫為出死力戰，其可得乎！」松乃遺書備：「今大事垂可成立，如何釋此去乎？」其兄據書告璋，松乃伏誅，備與璋始相惡.
備殺白水軍楊懷. 遣黃忠、卓膺佔涪城. 璋以劉璝、泠苞、張任、鄧賢等抗之，皆敗，退至綿竹關，守將李嚴降. 備勢日強，平定蜀中各縣，亮、飛等亦率軍入蜀. 後備為雒城劉循所阻，相持一年方陷. 雒城既破，乃進圍成都數十日，以簡雍為說，璋出降. 備定蜀中，設宴士卒，取城中金銀、穀帛賜將士，有志之士皆來投備.
自成王業
廿三年，備納正議北攻漢中. 先鋒敗，備遂進陽平關，與淵、郃相峙. 明年春，忠斬淵於定軍山，操乃自長安南征，備據險死守數月，操軍乃退，漢中乃定. 遣劉封、孟達、李嚴等攻上庸. 同年秋，群臣上表以備為漢中王. 備遂設壇沔陽，與群臣、士兵出列，宣讀奏訖為漢中王. 後還治成都，以魏延為都督鎮漢中. 冬，羽北伐樊城，為蒙所圖，羽死，劉孫絕交.
中道崩殂
廿五年，操薨，子丕嗣，逼帝禪讓，改國號魏. 王以為帝遭加害，乃素服發喪，上諡號孝愍皇帝. 明年，諸葛亮、許靖、黃權等人上書勸進. 王乃即位於成都，以嗣漢統. 四月，大赦天下，改元章武. 以亮為丞相，靖為司徒. 設置百官，立宗廟事先皇. 五月，立皇后吳氏，太子劉禪. 六月，立劉永為魯王，劉理為梁王. 七月，帝以權襲殺羽，發兵東向. 二年，陸遜敗漢軍，帝走魚復，改永安，幸白帝城. 權請和，以宗瑋使吳. 同年，黃元叛.
三年，丞相亮抵永安，三月元攻臨邛，帝命陳曶討之，元大敗，為親兵縛拿，押至成都伏誅. 帝病危，託孤丞相亮及李嚴. 語梁王理曰：「吾亡之後，汝兄弟父事丞相，令卿與丞相共事而已. 」四月壬午 ，崩於永安宮，時年六十三. 五月，梓宮自永安還成都，謚曰昭烈皇帝. 八月葬惠陵. 太子禪嗣.
明
元末大亂，太祖朱元璋起於草莽，削平群雄，北逐元|元人，即皇帝位，建號大明 ，都南京，史稱洪武之治. 後燕王棣興靖難之役，建文帝不知所終. 王遷都北京. 修大典，鑄洪鐘；五征沙漠，七下西洋，外邦賓服，史稱永樂盛世. 仁宣二帝，寧邦守土，一時之盛世，是為仁宣之治. 英宗以降，閹宦專權，國勢日衰；孝宗踐祚，親賢臣，遠小人，一時中興. 世宗之後，帝主怠政，士子結黨，閹宦專權，朝政不綱. 終亡於順. 順復亡於清. 清人南下，江南至嶺南宗室相繼而起，皆不久有. 昭宗嗣於廣東，力支十有五年，崩. 明遂亡. 自太祖至昭宗，紀統二百九十三年，王天下二百七十六年，傳世十有九帝. 疆土盛時，「東起朝鮮，西據吐蕃，南包安南，北距大磧. 東西萬一千七百五十里，南北萬零九百四里 」.
太祖開國
元季，蒙人暴虐，分國人四等，魚肉漢人. 帝主奢靡，不擅國計，國用日匱，遂濫發寶鈔. 致民不聊生，海內生怨. 至正十一年，黃河大水，紅巾起，海內呼應，天下大亂. 次年，郭子興濠州舉事，淮右布衣朱元璋附之，戰輒勝，子興遂妻以所撫馬公女，即高皇后也. 十五年三月郭子興卒，元璋盡攬其部. 十六年二月，元璋陷集慶，改應天府. 廿三年滅陳友諒，廿四年自立爲吳王，史稱西吳，廿七年滅張士誠，降方國珍. 廿八年正月，太祖應天稱帝，國號大明，改元洪武. 七月，移師北伐，克大都，元帝北亡. 洪武四年滅夏，收四川；十四年破元梁王，克雲南；數征沙漠，廿年降元太尉納哈出，平遼東. 至此天下始定.
靖難之役
太祖崩，立太孫允炆為儲，史稱建文帝. 建文帝用方孝孺、齊泰、黃子澄，倡削藩. 燕王朱棣以「皇明祖訓」靖難. 洪武三十五年，敗建文帝，入主京師，更年號「永樂」. 史稱「靖難之役」.
中衰
明自成祖以降，內閣用事，及世宗，則帝不用事，內閣攬權，黨爭始. 萬曆初，張居正使考成之法，貪官皆懼之. 令明朝繁盛一時. 及居正逝，新法盡被帝廢.
熹宗朝不問國事，權或拖於閹寺，無治人以行治法，亦外釁而內訌；天災連年，西北民變遂起. 魏忠賢領司禮監而議國是，內閣之勢始衰.
蔡天鳳碎屍案
香港有名媛蔡天鳳，身姿曼妙，嬌媚可人，模特為業. 蔡女家境優渥，年十八，嫁為人婦，育子女一雙，未幾緣盡離異. 不數年，再嫁商賈子，居大埔比華利山別墅，往來皆明星貴婦，有名於時裝界，前途無量也. 二〇二三年初春，忽失踪焉. 尋三日，現於大埔大美督龍尾村一村屋雪櫃，竟為歹人碎屍矣. 歹人者，前夫父兄三人也，謀財害命，可憐紅顏.
明
中衰
及毅宗踐祚，殺魏氏而借其勢重振皇權. 然此時久廢不興，兼之天災瘟疫，縱有回天之意，難救中原之危. 兼之思宗剛愎自用，時數敗壞，日甚一日.
亡滅
至崇禎十七年四月，李自成陷北京，思宗自縊於煤山. 明將吳三桂降清，開山海關引清兵入中原，大開殺戒. 遂有滿清大屠殺，中原江南，血染人間.
中國淪喪，則有衣冠南渡. 安宗嗣於南京，紹宗嗣於福建，據長江而守天險，求偏安而存明祀，然諸鎮不和，黨爭相鬥，以致無力禦敵，竟至左良玉揮軍東畔，天險虛設，二年則浙閩皆陷，諸帝共死. 後清廷剃髮令起，漢民憤之，南明殘勢復起，閩粵川渝，皆有反擊.
曾有明將鄭成功圍金陵以復中華， 然以敗終. 西南川滇李定國以守，屢有勝績，留明十餘載漢家江山. 雖定國忠勇，遺民思邦，於永歷六年至八年復桂取粵. 然天下大勢已去，諸將不合，終以野亡. 永歷十三年，因孫可望之叛，清軍陷昆明，定國西走. 西南竟陷矣.
永曆十五年十二月，昭宗南狩緬甸. 緬王莽白獲帝，獻於虜. 十六年四月，吳三桂弒昭宗於雲南昆明，明遂亡.
延平武王鄭成功奉明寧靖王術桂監國，據臺灣抗清，仍用永曆年號. 歷三世，三十七年亡. 漢家天下至此盡於滿洲也.
大禮
明之禮有多目. 莫重於天. 是為大祀，次中祀，次小祀. 天子親大祀. 每歲行大祀十三、中祀廿五、小祀凡八. 皆遣官祭之. 復有非常祀，籍田、釋奠之禮屬之. 宗廟社稷，大祀也. 先師，中祀也. 雖帝王不親中祀，惟釋奠之禮，實有大祀之實，帝王親之. 廟堂配享，兩廡從祀，古已有之. 配享者大賢，從祀者次之. 嘉靖中，世宗皇帝以孔子禮同天，非之. 從張璁言，廢孔子王爵，止稱至聖先師. 復隳孔廟之像，代以木主，著為制. 明初因元制，像聖賢而祀之. 自是乃改. 嘉靖中從祀者九十一人，累增之，凡九十七人. 明制，凡神必有祀. 無祀之神，祀於厲壇. 厲壇者，厲鬼之壇也. 此制前朝多無，洪武中置之. 京師有泰厲. 各藩有國厲，縣有郡厲. 是故明之祀，周及上下，無疏漏不祀者.
朝貢
藩王朝明皇帝，遣應天知府勞之，藩使來朝，遣同知勞之. 賜宴，遂朝皇帝於奉天殿，朝皇太子於東宮. 見畢，上下復賜宴多席. 送還出境.
食貨
明初，太祖皇帝釐正戶籍. 置三等戶. 民、軍、匠也. 復遷民之無田者於諸空地以實之. 明世口數，雖諸說不一. 然皆不下一億. 中尤以浙江、南直隸、江西為庶. 天下戶口，半在此焉. 華北諸省，歷朝屢被瘡痍，明立，亦見甦生. 譬若陝西，萬曆中，戶口較洪武時倍之. 蓋太祖行遷徙、減賦、軍屯諸策，田畝既耕，民生遂得小康焉.
明之賦稅，國初用唐兩稅法. 歲入七分用之，三分存之. 嗣後國用益繁，至世宗朝而不敷. 穆、神二廟臨朝，天下賦稅積欠，至有十餘年而未征者. 萬曆九年，乃從首輔張居正議，行一條鞭法. 其後每有大役輒加增派，萬曆三大征，崇禎中民亂，咸加增賦. 明初賦稅多實貢其物，正德以降，代以金銀者愈眾. 久之，官俸、兵餉、宗藩之祿，亦皆支以銀兩.
明之賦稅，尤亂於其季. 神宗朝礦稅甚苛，監稅復濫，民苦之. 至於加派繁復，明季所課非常之稅凡兩千萬兩. 民不堪其重焉.
明制，國家專鬻鹽、茶. 置綱冊，載於其冊者許代賣之. 茶則有官茶、商茶、貢茶之別. 官、貢皆直輸朝廷，商無預之. 商茶蓋商以實物易官製憑據，號曰引目，茶商以引目取茶，始得鬻茶於市. 明制禁酒. 終明之 世鮮產之. 酒稅較他稅為輕，皆上之州府，不達禁中.
明因古來之習，以農為國本. 三百年間，農具、施肥、種植、水利皆有所更新. 明季浙西、太湖所植水稻，其密度之高，甚於共和國初. 或云，明之糧產，半倍於宋. 是故明世天下糧產之豐，前所未達，後亦有所不及焉. 惟耕地多集於三吳，地凡貧瘠，雖有田而不耕.
明世，凡儒戶并農商漁茶之戶皆屬民戶. 民之所業有貴賤，民戶之中，嚎喪、乞丐、器樂、女妓之屬，時人賤之.
兵備
明制，軍戶世業兵. 是故明之兵皆世襲，非征自民丁. 此制漸馳，朝廷乃募兵於民. 明廷廣置屯田，軍以所屯之田自給. 有明之世，火器大盛，銃、炮之用益頻. 清人遠不及之.
明之用武也鮮，永樂以降，皆作守勢. 明重文，委將兵於進士. 復行兵將分離之制，是故將不領常兵，兵不屬一將. 明廢元軍制，更置都指揮使司凡二十三. 下置諸衛所，有事則以五軍都督府節制之，無事則歸. 是故帝王總天下兵馬，眾帥不預之. 明制，軍戶遷移，閤門從徙. 每會調防之期，從遷者甚眾.
曰若兵器，明初有寶源局、軍器局、兵仗局. 製碗口銃以備軍用. 永樂以降，著為常制. 成祖皇帝伐蒙古，用火銃齊射之術. 于謙守京師，亦賴火器得全. 萬曆中，樂清趙士楨自製諸火器、戰車，作《神器譜》. 努爾哈赤興於遼東，明廷乃引紅夷炮制之. 時朝廷自西洋購炮，已而仿製之，中華之有巨炮，實肇跡於明也. 是故火器之用，以明為盛.
律法
明有三法司，曰刑部、大理寺、都察院. 刑部審事，大理寺驗之，都察院司風紀. 刑部之下，復置十三清吏司，聽訟斷獄. 刑死以下者，一決於刑部. 諸大案、死、流之刑，與寺、院共治. 是為會審. 諸布政使司，置提刑按察使. 州府并屬縣，則以州官為之. 明世，大小鄉村，置申明亭，亭有老人，理鄉中爭訟.
三法司不司軍戶. 軍中律法，悉聽衛所鎮撫司，理軍戶之訟，正軍法焉. 都司之下亦置有斷事司，參預軍法.
論明之律法，必以《大明律》. 明律自洪武六年起議，洪武三十年，製大明律成. 凡名例律、吏律、戶律、禮律、兵律、刑律、工律四百六十六條. 太祖皇帝復製大誥四篇，以戒不法. 是為欽定律誥. 明之律例，可更者唯例而已，律之為祖宗成法，禁修之. 萬曆十三年，重修諸例，以新明律，成《大明律附例》. 太祖鑒前元之敗，立法尤嚴. 必欲除亂暴而後已. 惟明律用刑，流於殘酷，肉刑之用甚繁.
朝鮮
洪武二年，高麗王顓表太祖即位，賜以金印、誥命，封高麗國王. 二十五年，其門下侍郎李成桂主國事，更名旦，遷都漢城. 遣使大明請改國號，太祖詔定朝鮮，取意朝日鮮明也. 萬曆二十年，日本寇朝，史稱壬辰倭亂. 神宗遣兵援朝. 天啟七年，清攻朝鮮，朝鮮屢戰皆敗，明援難繼，無計可施，其王畔明而臣清也.
日本
初，設為永不兵伐之國. 後室町幕府權勢不再，戰國紛亂，屢有武士落海為寇，襲擾大明. 是為倭寇. 故複海禁令限貿易，遣戚繼光定粵閩.
豐臣太閣間，秀吉興軍伐朝鮮，眾近十五萬，明以兵八萬討之. 日本軍退. 至秀吉薨，德川家康別立幕府，與明和好，自此在無戰端.
至隆慶，海禁鬆弛，雖不得直接舟連相交，亦可貿易相通也. 日本白銀遂大入中國.
政治
明之中葉，歐國以有大航海，殖民世界. 故臺灣、東南亞之地，皆為彼據. 至葡萄牙租澳門，與明交甚.
時隆慶開關，海禁漸鬆，西人如利瑪竇等競入中原. 譯幾何原本，傳宗播教，文化以新.
然至末世，諸國皆有殖民中原之心，屢有戰端. 崇禎六年，荷艦犯境，明將鄭芝龍敗之. 十年，英犯廣州，明水師卻之. 永曆十五年，明將鄭成功取臺灣，敗荷軍，臺灣為中國有.
食貨
中歐連接經年，物流相通，中國茶、錦為西貴之玩，歐國技巧為華夏之用.
古砲以機發石，元而用火. 至明以降，火器益重，其技多西法也. 嘉靖之佛朗機，西國名也. 萬曆紅衣大炮始進，紅衣者，亦紅夷也. 及至崇禎，大學士徐光啓請西人製造火炮，以衛諸鎮. 斯大宗也. 至清則復習騎射，火器見棄，交流斷絕.
畛域
明無行省之制，而置承宣布政使司當之. 南北二京以下，置布政使司凡十三. 其下轄府、直隸州、軍民府. 復有二直隸，南直隸、北直隸也.
帝系
明帝系，自成祖靖難以還，皆以成祖子孫為大宗. 惟惠宗皇帝系出懿文太子標. 紹武帝系出唐定王桱. 寧靖王術桂系出遼簡王植.
塞克斯峰
塞克斯峰在美國蒙大拿州桑德斯縣之山.
文藝復興
迨十二、十三世紀之時，商業日盛，平民漸富，教會出世之說，益不合宜，遂生入世重人之言. 而義大利邦國林立，競相致富，遂先發斯事；且乎東羅馬日衰，學者紛去，而之義國者眾矣，古希臘羅馬之學遂漸復焉.
若夫泰西上古之學，重人而不重神，髣若孔孟之道，其所復見，大易世俗，民智遂啟. 乃致方言詩文、藝術、格致諸事興焉. 會活字印刷之行，學論益盛，布及全歐，英國、法國、德意志、西班牙、葡萄牙等，咸有見焉.
復古學
黑暗時期之季，泰西始有大學，而所傳授者，多為神學. 神學以外，則首言亞里士多德，蓋亞氏之學，息微久焉，猶幸阿拉伯人存之，遂能返乎歐洲，此可云古學之初究焉. 及至佩脱拉克生，究古學者日多，而其人多重人，故得人文主義者之名. 夫佩氏者，義大利佛羅倫斯人也，肇乎考據之學，不以《耶經》釋古，廣集古文殘稿，布學舉國，有若韓柳之倡古文，由是文教復焉.
至若古學之復焉，始真理之求、復古文之原、興學舍之建、釋女子之困，遠鬼神、重人倫，可謂文藝復興之先也.
方言屬文
夫中古之世，多書通俗拉丁文，然其既不古雅、亦異乎語音，民多病之. 迨古學復興，文人漸多，始有以方言入文者. 蓋其同源古學，然古學為縱，直溯上古；方言為橫，諸國有異. 義大利但丁之《神曲》，薄伽邱之《十日談》，英國莎士比亞之諸劇本、西班牙塞萬提斯之《唐吉訶德》、德意志馬丁路德之德文聖經等，咸為方言文學之表焉. 由是諸國之文字漸成，乃至今日之貌.
興藝術
至若藝術之學，首重圖畫、雕刻、建築三事. 中古之時，三者咸為教會所用，畫必神明、刻必教會、樓必高聳，以彰出世之意. 迨十三世紀末，佛羅倫斯廣建樓宇，以為公用，風格始多，數百年間，名匠輩出，若拉斐爾、若米高安哲羅等. 米氏亦業雕、畫之事，名作多甚，若大衛像、若《創世紀》，傳於今世. 拉氏則兼業畫焉，尤以《雅典學派》《歡樂之仙女》等名世.
然則雕刻、圖畫之異乎中世者，何在？蓋為人焉. 縱所刻所畫為神明者，是時之作，多顯人性，有天人合一之感，而中古之作，則遙不可及，高高在上，莊嚴有餘，慈憫不足. 此間有名達文西者，三者兼舉，並精格致，博學多才，傳世之作，若《蒙羅麗莎之微笑》、《維特魯威人》，當可表率斯世焉.
重格致
遙想古希臘之時，探究好新之風大盛，由是格物致知者多甚，惜乎以後千年，無有繼焉. 迨十三世紀，培根羅哲爾始復斯學，倡實驗之要，以究天地之理，窮萬物之本；並創致用之學，利乎蒼生，革乎世俗，興乎國運. 爾後哥白尼、伽利略諸士，立地動說，去教會天動之言，並力抗其逼害，格致遂益盛. 至十七世紀，文藝復興雖息，格致之學不艾，啟蒙時代乃始.
結論
文藝復興，奠泰西當世之盛也. 蓋泰西之民，因之大易風俗，變乎人生觀，以人為尚；釋放自我，力求新知，盡抒己見；廣立學舍，熱心學論，窮理究物. 凡此三者，足以亟進其國焉. 爾後之工業革命，蓋亦承其風也.
大麥
大麥，通作麰，因其苗粒皆大於來，故得大名，牟亦大也.
集解
陶弘景曰：「今稞麥，一名牟麥. 似穬麥，惟皮薄爾. 」
蘇恭曰：「大麥出關中，即青稞麥. 形似小麥而大，皮厚，故謂大麥. 不似穬麥也. 」
蘇頌曰：「大麥，今南北皆能種. 蒔穬麥有二種，一種類小麥而大，一種類大麥而大. 」
陳藏器曰：「大、穬二麥前後兩出，蓋穬麥是連皮者，大麥是麥. 米但分有殼無殼也. 蘇以青稞為大麥，非矣. 青稞似大麥，天生皮肉相離. 秦隴、巴西種之. 今人將當大麥米，糶之不能分也. 」
陳承曰：「小麥，今人以磨麵日用者為之. 大麥，今人以粒皮似稻者為之. 作飯滑，飼馬良. 穬麥，今人以似小麥. 而大粒、色青黃作麵，脆硬食多脹人. 汴洛河北之間又呼為黃稞. 關中一種青稞，比近道者粒微小、色微青，專以飼馬. 未見入藥用. 然大、穬二麥其名差互. 今之穬麥似小麥，而大者當謂之大麥. 今之大麥不似小麥，而穬脆者當謂之穬麥. 不可不審. 」
李時珍曰：「大穬二麥註者不一. 」
按《吳普本草》，大麥一名穬麥，五穀之長也.
王禎《農書》云：「青稞有大、小二種，似大小麥，而粒大皮薄，多麵無麩. 西人種之，不過與大小麥異名而已. 」
郭義恭《廣志》云：「大麥，有黑穬麥，有（禾宛）麥，出涼州，似大麥. 有赤麥，赤色而肥，據此則穬麥是大麥中一種，皮厚而青色者也. 大抵是一類異種. 如粟粳之種近百總是一類. 但方土有不同爾. 故二麥主治不甚相遠. 大麥亦有粘者，名糯麥. 可以釀酒. 」
氣味
鹹溫微寒，無毒. 為五穀長，令人多熱.
聖路易迪阿！阿！
聖路易迪阿！阿！在加拿大魁北克省下聖勞倫斯地區.
大麥
氣味
孟詵曰：「暴食似腳弱為下氣，故也. 久服宜人. 熟則有益帶. 生則冷而損人，石蜜為之使. 」
主治
別錄曰：「消渴除熱，益氣調中. 」
陳士良曰：「補虛劣，壯血脈，益顏色，實五臟，化穀食，止洩，不動風氣. 久食令人肥白滑肌. 膚為麵勝於小麥，無躁熱. 」
蘇恭曰：「麵平胃止渴，消食療脹滿. 」
孟詵曰：「久食頭髮不白，和針砂、沒石子等染髮黑色. 」
李時珍曰：「寬胸下氣涼血，消積進食. 」
發明
寇宗奭曰：「大麥性平涼滑膩. 有人患纏喉風食不能下，用此麵作稀糊，令嚥以助胃氣而平. 三伏中，朝廷作麨以賜臣下. 」
朱震亨曰：「大麥初熟，人多炒食. 此物有火，能生熱病，人不知也. 」
李時珍曰：「大麥作飯食香而有益，煮粥甚滑，磨麵作醬甚甘美. 」
附方
食飽煩脹，但欲臥者：「大麥麵熬微香，每白湯服方寸匕佳. 」（肘后方）
膜外水氣：「大麥麵、甘遂末各半兩，水和作餅炙熟，食取利. 」（總錄）
小兒傷乳腹脹，煩悶欲睡：「大麥麵生用，水調一錢服. 白麵微炒亦可. 」（保幼大全）
蠼螋尿瘡：「大麥嚼傅之，日三上. 」（傷寒類要）
腫毒已破：「青大麥去鬚，炒暴花，為末傅之. 成靨揭去又傅數次即愈. 麥芒入目，大麥煮汁，洗之即出. 」（孫真人方）
湯火傷灼：「大麥炒黑研末，油調擦之. 」
被傷腸出：「以大麥煮汁，洗腸推入. 但飲米糜百日乃可. 」（千金）
卒患淋痛：「大麥三兩，煎湯入薑汁，蜂蜜代茶飲. 」（聖惠方）
不知之不知
「不知之不知」者，美國前防相唐納德·拉姆斯菲爾德所言. 時公曆二零零二年二月十二日，防相曰：「夫報事無之報，皆使吾奇之. 因由，如眾所知，事有知之知者，是乃己所知己知之事也；有知之不知者，有己所知己不知之事也；然亦有不知之不知者——是乃己所不知己不知之事也. 」
公曆二零零三年，「簡樸英語運動」授「口中足」之號. 《石板雜誌》亦編詩以㖸之.
決策論中，「不知之不知」謂決策模式所未慮之動變也.
和諧
《和諧》，日本國文士伊藤計劃所作小說也. 其述作甚佳，而獲日本SF大賞、星雲賞之獎. 平成廿七年十一月十三日，中村孝導演，山本幸治監督，以原著改動畫影戲見映，凡一部.
要角
分類:平成小說 分類:平成動畫
漢字
漢字者，漢人屬文、言志之字也，蓋爲倉頡所造. 千年以還，累有數萬，歸納其法，爲以六書，曰象形、曰指事、曰會意、曰形聲、曰轉注、曰假借. 當世諸國盡屬拼音，獨漢字不然，誠爲大奇.
古人有云：「時有古今，地有南北，字有更革，音有轉移」. 自三代以降，字體數易，迄今存者有五，一曰篆、二曰隸、三曰楷、四曰行、五曰草. 有永字八法，側、勒、努、趯、策、掠、啄、磔者，習楷之始也. 若夫漢字書法，同源乎畫，考究尤甚. 其用亦多，書畫飾物，咸有其存.
漢字傳於日、韓、越. 時皆無文字，遂直取漢字以記事. 倭取字音，合於倭言，用日久，字形愈簡，遂成假名，與漢字錯落雜用. 別以六書造字，稱和製漢字，「凪」「峠」皆爲此也. 韓取字義，逕以記事. 流傳既久，以漢字不合於韓人言，遂創吏讀，以漢字記虛字音. 然漢韓之音，不盡相同，乃製數字以表，曰國字. 「乭」「畓」「倻」皆爲此也. 其後朝鮮世宗製訓民正音，猶用不廢，而有朝鮮臣奏請廢訓民正音. 至近世，朝鮮自立天子，試廢漢字，不能盡去. 此世二國人取名，猶以漢字. 有司則定用字表，以減漢字之用也. 其字稍異於中華也. 於越方，其人據漢字，采形聲之法，自爲喃字，而漢字猶用. 「𡨸」「㗂」「𪝬」皆爲此也. 蓋知喃字，必先識漢字，既已足用，乃卑喃字. 及法國降越，更用拉丁字書越語，漢字喃字俱廢焉. 而今之中原、東瀛，各行簡體漢字，曰簡化字，曰新字體.
馬丁·路德
馬丁·路德者，新教信義宗（西言路德宗）創始者也. 公曆一五一七年，誹教會，教皇頒詔責之，遂於日耳曼威丁堡焚詔書及教會法令集，舉論綱九十五條，列教會之罪責. 信義宗於是立，宗教改革亦自此始.
出身
路德生於德國艾斯萊本，父漢斯(Hans Luder)，母林德曼氏，名瑪格雷特，皆務礦，後擢市議會員，生九子，路德乃其八. 一四八三年十一月十一日，路德受洗，是日聖者曰馬丁，因以名. 居曼斯費爾德，邇其生處. 時二地民數千，父營銅礦於彼. 性嚴，甚愛子，命子受啟蒙教育，乃尚於時者. 父母奉教不甚篤.
自一四八八年至一四九七年，路德就學於曼斯費爾德之市校，後進馬格德堡之大教堂校一年，受業於中世紀末之共同生活弟兄派教士. 一四九八年，父母遣之於埃森納赫之方濟各會修道院，習樂律詩歌，長於詠.
學業
自一五零一年至一五零五年，路德進圖林根州愛爾福特大學，授術學碩士銜. 修拉丁文、語法、修辭、邏輯、德學、樂律，治亞里士多德之說. 是說也，於中世紀經院哲學為圭皋，乃自托馬斯·阿奎纳起，但其校中，已有疑者.
路德承父命，授博士後，乃治法學. 但一五零五年七月二日，歸家途中，近斯道特亨，忽風驟雨劇，大懼，禱於護佑礦工之聖曰：「聖安娜歟，求祐不死，余願為僧. 」既發願，父呵亦不從，入奧恩定會修道院，恪守院規. 一五零七年二月二十七日，晉鐸.
路德日懺，惟心憂戚，深慮何以得上帝憐. 督師約翰·馮·斯道皮茨，聆其懺悔者，勸治神學. 乃至維滕貝格，聞威廉·奧克姆之論，重上帝之自由與人之自主. 越年，任經學教授(baccalarius biblicus)，習得古希臘文與希伯來文，除教道德哲學，亦始教經學.
一五一零年，其會使之羅馬城，抗議教廷下旨，併其會與一極嚴之修會. 路德偕眾往懺禮，望釋心，是知於時未疑教廷之懺禮，第以廷德隳壞，政事苟且，大失望之.
一五一一年，斯道皮茨召之返維滕貝格，授神學博士，立為繼. 雖斯氏未能盡釋路德之懷，摯交乃不稍減. 一五二四年，斯氏終.
此後數年，路德教贊詩並保羅書信等課. 講義與聽課筆記，有存至今者，可考與教廷決裂之始末. 初從教廷之說，視聖經之舊約為基督之隱喻. 後循奧卡姆、新柏拉圖主義、密契主義之經論，但以訓人，而非社稷. 原論短處，輔以上帝親憐之說，惟未思教會居中之能.
起念改革
考路德者，於其何時悟出上帝惟恩(sola gratia)之本義，至今猶議. 路德呼之曰「塔上之歷」，謂於奧恩定會修道院之隱居塔得悟. 有云是乃一五一一年至一五一三年間事，有云一五一五年至一五一八年間，更有云中有漫長之過渡. 治教史者欲考其時，乃以明其於改教事上之輕重也.
路德謂此事於彼為大釋，其默思羅馬人書章句時，忽獲十年苦覓之解：
此語將新其經觀：神之永義，為恩而賚，信基督即得，弗索以德，受餽莫知.
因之中世紀神學所傳者，即於神之展示與人之能力中取衡之說，為路德盡廢矣. 以為居神人際之教會，路德亦愈非議之.
一五一五年，著羅馬書教本，述明新說，惟仍雜有約翰尼斯·陶勒之密契主義之見. 翌年，發刊一佚名密契主義者之著，以示愈不滿於教會聖禮之虛文.
自一五一七年起，改簽署拼字Luder為Luther，出自希臘文之詞ελευθερος，譯意得釋者，乃示其心之轉也.
始行改革
路德昔於羅馬，已見懺悔教俗，陰非之. 教會募建聖伯多祿大殿，乃發救宥狀，謂繳以定價，能贖己及先人. 路德刊論綱前一年，已諷曰「聞錢入匣聲，則爾魂升天矣. 」
一五一七年夏，路德閱美因茨大主教與樞機阿爾佈雷希特·馮·勃蘭登堡致遍遊售狀之司鐸書，言欲分其收入，以償富格爾家族之債，乃前為選主教而貸者，因故遣約翰·特澤爾經維滕堡趣薩克森. 一五一七年九月四日. 路德發九十五條論綱，俾與儔議其事. 今沃爾芬比特宮圖書館藏一抄本，為字字筆錄之最早者.
但以啟改教之端而聞於世者，另有別本，為反赦宥狀而著. 謠云十月三十一日，路德釘之於維騰貝格堡宮殿教堂大門，謂意不在反募捐，在反其赦宥說. 思教會既病若此，亟須從本整治. 論綱不直陳教宗之非，惟謂彼當為眾禱憐於神. 次年，復簡其文，告白丁以旨要.
羅馬審判
一五一八年六月，教廷召路德赴羅馬，控其為異端，訊前改爲極異端. 有偽其論綱以誣者. 路德以其體欠和，請審於德國，薩克森之選帝侯腓特烈三世亦和之.
於焉是案乃涉政事矣：教宗良十世需選帝侯胥之，使屬意者登極於神聖羅馬帝國，遂於一五一八年八月准路德請. 樞機迦耶坦奉命於奧格斯堡之帝國大會訊之. 一五一八年十月十二至十四日開審. 路德弗反其說之無逆於經者，迦耶坦乃定之為異教徒，令交付之，腓特烈三世抗命.
一五一九年元月，神聖羅馬帝國皇帝馬克西米連一世崩，生前意其孫西班牙國王卡洛斯一世繼位. 卡洛斯一世，即後稱查理五世者，賄以選帝，其領屬地於意大利，教宗恐見圍，益賴選帝侯. 欲與彼修交，乃思息案，遣使與腓特烈三世約，噤路德.
時有因戈爾施塔特神學家埃克，與路德同事爭，埃克乃列論綱，詆路德之論綱. 路德遂破緘. 從一五一九年七月四至十四日，辯於萊比錫，終論及教宗之權. 路德從法學說之，辯其權之受不過四百年，自格拉蒂安之《教會法彙要》出，乃始為全教之首. 埃克遂斥路得與百年前燒死之異端揚·胡斯乃一脈逆黨，路得反指教廷致東正教裂，又謂康斯坦茨宗教會議之權弗越聖經，雖其解三教宗共立之難，唯不定教宗與大會孰權為大. 又曰：「縱宗教會議亦不免錯. 」路德定聖經之尊，勝主教共立之條，稱人須赤心思經，遂始與教裂.
一五一九年六月二十六日，查理五世既立，教廷復審路德，迦耶坦訊，不果. 一五二零年六月十五日，教宗下誥，引路德論綱凡四十一條，缺文脈，雜錯謬，不究而遽定罪，限六旬省過，否則絕罰之.
沃爾姆斯帝國大會
雖如是，路德仍以一五二零年十月之發文，題曰《基督徒之自由》（De libertate christiana）呈於教宗，諫復召宗教大會. 十二月十日，終與教廷裂. 教廷燬其著，路德亦於維騰貝格城門前，焚教宗文書、經院哲學卷籍、宗教法典. 一五二一年一月三日，乃革出教.
選帝侯弗雷德苦為說之，乃准於下次帝國大會，聽路德辯白. 是知中世紀教宗之權漸衰矣，查理五世後，皇帝不受教宗冕.
一五二一年四月十七日，路德於眾王公與城委前，受審於沃爾姆斯帝國大會. 末次令悛. 越日，思無以聖經證其謬者，拒之，知將死. 五月八日，皇帝受教宗之決，乃頒誥，禁民助路德，或藏匿於所，或刊閱其書，必其捕，解羅馬，又准民殺之. 誥出大會後，多疑其非法. 先時選帝侯弗雷德允囚之，故弗扣押於沃爾姆. 查理五世後深悔之，為改教使國分派也.
弗雷德兵暗挈路德，至埃森納赫之瓦特堡，免於人害. 路德於茲續譯聖經.
譯經
路德化名「榮客約克」，於瓦特堡上留至一五二二年三月一日. 梅蘭希通德勉之，遂自一五二一年秋譯聖經新約為德文，歷十一月而成. 此本刊版甚多. 後譯舊約，一五三四年成. 斯二者以路德聖經稱於世. 譯所由者，乃伊拉斯莫之希臘文聖經，自譯之拉丁文本，武加大譯本.
自是民眾皆能讀聖經. 其非直譯字詞，乃求文意通達，符己所會. 採市井言為文，故生動形象，俚俗易解. 所用方言，為其鄉之中德語，合南北德方言，將使德文定範.
此前已有德文之譯經. 至一五一八年，已譯為標準德語十四次，低地德語四次. 但皆本於聖傑羅姆之拉丁文譯本，已譯二重矣. 路德則從人文主義之旨，取希伯來語與希臘文原文逕譯之.
今教眾用之路德聖經，歷後世多編修，最後乃於一九八四年. 是本為教中聖樂所重，摘句為歌者不少.
路德之佈道著述，亦好生動俚俗，不憚鄙. 有鄙言今乃成語，若“自喜臀出歡屁”.
維騰貝格改革
維騰貝格有路德生徒，佈道時倡改聖事，曰廢修院，禁牲禮，公聖像，予眾聖餐. 斯時聖餐酒，惟與司鐸，眾弗享，一五二二年，市議會乃革之，繼納路德議，治貧娼. 行政生亂，薩克林之修院出者眾. 茨維考有路德生徒托馬斯·閔采爾，反童洗禮，見逐. 事益棼.
市議會逐請於路德. 路德乃出隱，三月回維騰貝格，佈道六日，說民革教，重愛非儀. 堂中像毋盡除，無害也. 牲禱禮外，不更聖事，並添信教聖餐禮. 乃息爭.
路德革事，不躁進，免與教廷盡裂，弗丕變社會，故得溫和者附.
改教擴展
路德一五二零年文，播名德國全境. 多處聞改教號. 終裂教，立信義宗. 是違路德願，其原意改革全教會也.
一五二九年，第二次施佩耶爾帝國大會，天主教議員決，弗更容新教徒. 五封邑十四自由城之新教議員抗議.
一五三零年，奧格斯堡帝國大會，新教議員，終成奧格斯堡信條容彼之本旨，廢沃爾姆斯令. 改革廣行於德國，得鞏固，斯政治之突破也，後遂致反基督教運動與三十年戰爭.
成家境況
路德之徽章名路德玫瑰. 一五三零年七月八日，致書釋道：
農民戰爭
封建社會，常啟戰事，貴族因增農民租稅，限其權，若漁獵、斫薪等，農民為奴者益眾. 十五世紀，遂有農民連串起義於瑞士.
一五二四年，德國起農民戰爭. 為首者瑞士、施瓦本、巴登之農，各地之農聞風響應之，甚而城市不滿貴族主教者亦從之，所爭者，復農民之權，撤農奴制，至於基本民主. 其要求本於聖經，乃視為義，亦思路德與改教者當與之.
其始農民小勝，貴族組軍以迎，首場敗. 後有農民謀殺一伯爵並其僕. 路德至此未置論於農民起義及要求，惟撰名文《反行殺掠農賊》. 貴族不分信仰皆應之，窮兵鎮農. 有從路德之貴族亦參軍.
一五二五年，起義延至圖林根與薩克森. 路德舊徒與改革者托馬斯·閔采爾，為農言. 初欲效路德，說貴族支持改革，第路德說選帝侯不許之，試改革事乃止.
後閔采爾乃為農民軍之首，欲領兵至曼斯費爾德，逐其地伯爵. 但其軍為貴族軍圍. 農民軍僅持鐮作械，未戎旅. 且閔采爾辯士也，善佈道，不諳兵. 貴族軍騎兵大潰農民軍，屠五千. 不數日，閔采爾見擒斬首.
路德言此乃罰魔鬼之偽正義，曰魔鬼混同天國與人世，以抗神律. 但覺於屠殺事有責，因受其號召而起.
此後，各地起義亦平. 史家估計，農民死者十三萬. 要求無一獲應，徭役反倍增. 斯大敗後，越三百多年，德國廢封建，四百多年後，廢王.
晚年
路德晚年，仍勤事於大學，授創世記，任神學院長，常訪教會. 於末九年間，著論文共一百六十五篇，日寫十書函，試神學博士生眾多，宴中試者. 老年積病，性乃蠻，文尖刻而斥厲. 有聞妻語之曰：「吾夫，爾無禮過甚. 」對曰：「若等教我蠻. 」
路德最後出行，至曼斯費爾德，因兄弟家治父銅礦，生計受逼. 當地阿爾布雷希特伯爵，欲盡控礦業. 一五四五年，路德二赴之以商和策. 翌年初，復至，議畢.
景泰 (年號)
景泰，明代宗之年號也，始於西元一四五零年，止於一四五七年，凡八年.
陸游
陸游，字務觀，宋越州山陰人. 高祖乃仁宗太傅陸軫，祖父陸佃，父陸宰. 宣和七年生. 年十二能詩文，廕補登仕郎. 試禮部，置前列，為秦檜所嫉. 檜死，除敕令所刪定官，遷大理寺司直. 孝宗即位，遷樞密院編修官. 賜進士出身，出通判建康府. 言者論游鼓唱是非，力說張浚用兵，免歸. 久之，通判夔州. 王炎宣撫川、陝，辟為幹辦公事. 范成大帥蜀，游為參議官，以文字交，不徇禮法，人譏其頹放，因自號放翁. 累遷江西常平提舉，奏撥義倉振濟. 起知嚴州. 紹熙元年，遷禮部郎中，權同修國史、實錄院，書成，陞寶章閣待制，致仕. 游才氣超逸，尤長於詩. 嘉定二年卒，年八十五.
陸嘗上書，請廢凌遲，云：「肌肉已盡，而氣息未絶，肝心聯絡，而視明尤存. 感傷致和，虧損仁政，實非聖世所宜遵」 ，然上未允.
引據
分類:宋列傳
周瑜
周瑜字公瑾，廬江舒人也，漢靈帝熹平四年生. 從祖父景，景子忠，皆為漢太尉. 父異，洛陽令.
傳
瑜長壯有姿貌，少精意音樂，雖盡三爵，稍有闕誤，必知而顧，時謠曰：「曲有誤，周郎顧. 」
初，孫堅討董卓，瑜徙家於舒. 堅子策與瑜同年，獨相友善，升堂拜母，有無通共. 瑜往省從父尚為丹陽太守，會策將東渡. 瑜將兵而迎之歷陽，從攻橫江、當利，皆拔. 乃渡擊秣陵，破笮融、薛禮，轉下湖孰、江乘，入曲阿，劉繇奔走. 是時策眾已數萬，瑜還鎮丹陽. 後，袁術以從弟胤代尚，瑜與尚俱還壽春. 術欲以瑜為將，瑜觀術終無所成，求為居巢長，欲假塗東歸，術聽之. 遂自居巢還吳，策親迎，為治館舍，贈賜莫與為比，授建威中郎將，兵二千，騎五十. 瑜時年二十四，吳中皆呼為周郎.
策以瑜恩信著於廬江，出備牛渚，後領春谷長. 策欲取荊州，以瑜為中護軍，領江夏太守，從攻皖，拔之. 得喬公兩女，皆國色也. 策自納大喬，瑜納小喬. 復進尋陽，破劉勳，討江夏，還定豫章、廬陵，留鎮巴丘.
建安五年，策卒，權統事. 瑜將兵赴喪，遂留吳，以中護軍與長史張昭共掌眾事.
七年，曹操下書責權質子. 權召群下議，張昭、秦松等不能決. 權意不欲遣質，乃獨將瑜詣母定議. 瑜說以楚之故事力呈韜勇抗威以待天命之策. 權母命權兄事瑜. 遂不送質.
十一年，督孫瑜等討麻、保二屯，梟其渠帥，囚俘萬餘，還備官亭. 江夏太守黃祖遣將鄧龍領兵數千人入柴桑，瑜追擊，生虜龍.
十三年春，權討江夏，瑜為前部大督. 九月，劉琮降曹操. 操領水陆兵數十萬陳荆州. 權會群下問計，議者惶恐，皆以操乃豺虎不如迎之. 瑜與魯肅等不然. 權意遂定，遣瑜、肅、程普等領兵三萬人前發. 時操已破劉備. 備欲南渡，遇肅當陽，乃共圖計，遂進夏口，遣諸葛亮詣權說以抗操之策. 權遣瑜、普等與備并力赤壁. 初戰，操敗引次江北，瑜得南岸. 瑜部將黃蓋獻假降火攻之策，操大敗，退保南郡. 備與瑜等復共追. 操留曹仁守江陵，遂北歸.
瑜復進南郡，與仁隔江對峙，遣甘寧前據夷陵. 仁分兵攻寧. 寧告急，瑜用呂蒙計，留淩統守其後，自與蒙救寧. 寧圍既解，渡江屯北岸，克期大戰. 瑜親跨馬擽陳，會流矢中右脅，瘡甚，便還. 仁聞瑜臥未起，勒兵就陳. 瑜親巡軍營，激揚吏士，仁遂退.
評
孫權曰：「公瑾雄烈，膽略兼人，遂破孟德，開拓荊州，邈焉難繼，君今繼之. 公瑾昔要子敬來東，致達於孤，孤與宴語，便及大略帝王之業，此一快也. 」
陳壽曰：「公乘漢相之資，挾天子而掃群桀，新盪荊城，仗威東夏，于時議者莫不疑貳. 周瑜建獨斷之明，出眾人之表，實奇才也. 」
古埃及
埃及，古東北非之國，蓋始於公元前四千年，本上下二分，及至美尼斯踐祚，方一其國. 其王稱法老，自號太陽神阿蒙之子. 其帝室也，有類中國，若天下動蕩，王道淪喪，革命即興，是以王朝更迭頻仍，計有三十之多.
其國仗尼羅河而存，河水流經七百哩之土，年泛濫月餘，肥沃其地. 入海之處，雲集四方商旅，遂成港口. 河水不達之處，荒土千里，故希羅多德曰︰「埃及，尼羅河之賜也. 」
其國始都孟菲斯，是時盛極四方，無有敵者. 故歷世大建皇陵，徵民伕十餘萬，迄今仍存，世稱之曰金字塔. 始製藥、釀酒 、鍊青銅，天下莫之先也. 然極盛而衰，終亡於藩鎮之手. 此間共歷四王朝，合稱曰古王國.
後底比斯之王起而一全國，復盛，國土遠及敍利亞、努比亞，聲威天下. 然帝室窮奢極侈，苛徵暴斂，民甚苦之，終激民變，外族入侵，國亡. 此間共歷四王朝，合稱曰中王國.
及至新王國，四方諸國漸興，可敵之者眾，故雖盛而令不出國. 嘗大戰西臺於西亞，終言和. 而其民自古亦足不出國，有類中國，蓋其安於守成而不興革，四方早已變革而不得知，故四方日盛而其日衰，卒為波斯所併.
後波斯亡，其民復臣希臘，希臘亡，卒入羅馬. 其國雖亡，風俗仍存數百年，至公元二三世紀間方滅.
阿！阿！河
阿！阿！河在加拿大魁北克省薩格內-聖約翰湖.
分類:魁北克地方志
瀟湘水雲
瀟湘水雲，琴曲也.
史
《神奇秘譜》云：「是曲者，楚望先生郭沔所製. 先生永嘉人，每欲望九嶷為瀟湘之雲所蔽，以寓惓惓之意也. 然水雲之為曲，有悠揚自得之趣，水光雲影之興；更有滿頭風雨，一簑江表，扁舟五湖之志. 」
適金兵入宋，郭公楚望移居湘中寧遠之九嶷山下. 夫瀟水澆山，先生泛舟瀟湘之上，遐瞻雲水之奔騰. 時山為雲水蔽，不見天日，猶時勢也. 悲之如九嶷雲縈，遂譜《瀟湘水雲》，以曲抒鬱.
曲
瀟湘水雲者，蕤賓調也，即緊五絃一律.
《神奇秘譜》之曲，凡十段. 一曰洞庭煙雨、二曰江漢舒晴、三曰天光雲影、四曰天接水隅、五曰浪捲雲飛、六曰風起雲湧、七曰水天一碧、八曰寒江月冷、九曰萬里澄波、十曰影涵萬象. 《五知齋琴譜》之曲，凡十八段. 後世置有尾聲.
《五知齋》者，內有「水雲」之聲，通行至今.
是曲也，奏以吟猱綽注之法，以見清微澹遠之美，故歷世不衰，為知音所好.
據
分類:琴曲
蒜
蒜者，植物也. 本名大蒜，俗稱蒜頭，為蔥科植物. 學名Allium sativum L.，產於帕米爾及天山. 中國本無蒜，乃張騫出使西域，始得種入，故一名葫.
徐有貞
徐有貞，字元玉，初名呈，蘇州人. 宣德八年進士，選庶吉士，授編修. 為人短小精悍，多智數，喜功名. 凡天官、地理、兵法、水利、陰陽方術之書，無不諳究.
景帝即位，遣科道官十五人募兵於外，呈行監察御史事，往彰德. 寇退，召還，仍故官. 呈急於進取，自創南遷議為內廷訕笑，久不得遷. 因遺陳循玉帶，且用星術，言「公帶將玉矣. 」無何，循果加少保，大喜，因屢薦之. 而是時用人多決於少保于謙. 呈屬謙門下士遊說，求國子祭酒. 謙為言於帝，帝曰：「此議南遷徐呈邪？為人傾危，將壞諸生心術. 」呈不知謙之薦之也，以為沮己，深怨謙. 循勸呈改名，因名有貞.
景泰三年遷右諭德，河決沙灣七載，前後治者皆無功. 廷臣共舉有貞，乃擢左僉都御史，治之. 至張秋，相度水勢，條上三策：一置水門，一開支河，一浚運河. 議既定，督漕都御史王竑以漕渠淤淺滯運艘，請急塞決口. 帝敕有貞如軏議. 有貞守便宜. 言：「臨清河淺，舊矣，非因決口未塞也. 漕臣但知塞決口為急，不知秋冬雖塞，來春必復決，徒勞無益. 臣不敢邀近功. 」詔從其言. 有貞於是大集民夫，躬親督率，治渠建閘，起張秋以接河、沁. 河流之旁出不順者，為九堰障之. 更築大堰，楗以水門，閱五百五十五日而工成. 名其渠曰「廣濟」，閘曰「通源」. 方工之未成也，帝以轉漕為急，工部尚書江淵等請遣中書偕文武大臣督京軍五萬人往助役，期三月畢工. 有貞言：「京軍一出，日費不貲，遇漲則束手坐視，無所施力. 今泄口已合，決堤已堅，但用沿河民夫，自足集事. 」議遂寢. 事竣，召還，佐院事. 帝厚勞之. 復出巡視漕河. 濟守十三州縣河夫多負官馬及他雜辦，所司趣之亟，有貞為言免之. 七年秋，山東大水，河堤多壞，惟有貞所築如故. 有貞乃修舊堤決口，自臨清抵濟寧，各置減水閘，水患悉平. 還朝，帝召見，獎勞有加，進左副都御史.
八年正月，景帝不豫. 石亨、張輒等謀迎上皇，以告太常卿許彬. 彬曰：「此不世功也. 彬老矣，無能為. 徐元玉善奇策，盍與圖之. 」亨即夜至有貞家. 聞之，大喜，曰：「須令南城知此意. 」軏曰：「陰達之矣. 」令太監曹吉祥入白太后. 辛巳夜，諸人復會有貞所. 有貞升屋覽乾象，亟下曰：「時至矣，勿失. 」時方有邊警，有貞令軏詭言備非常，勒兵入大內. 亨掌門鑰，夜四鼓，開長安門納之. 既入，復閉以遏外兵. 時天色晦冥，亨、軏皆惶惑，謂有貞曰：「事當濟否？」有貞大言「必濟」，趣之行. 既薄南城，門錮，毀墻以入. 上皇燈下獨出問故，有貞等俯伏請登位，乃呼進輿. 兵士惶懼不能舉，有貞率諸人助挽以行. 星月忽開朗，上皇各問諸人姓名. 至東華門，門者拒弗納，上皇曰「朕太上皇帝也」，遂反走. 乃升奉天門，有貞等常服謁賀，呼「萬歲」.
景帝明當視朝，群臣咸待漏闕下. 忽聞殿中呼噪聲，方驚愕. 俄諸門畢啟，有貞出號於眾曰：「太上皇帝復位矣！」趣入賀. 即日命有貞兼學士，入內閣，參預機務. 明日加兵部尚書. 有貞謂亨曰：「願得冠側註從兄後. 」亨為言於帝，封武功伯兼華蓋殿大學士，掌文淵閣事，賜號「奉天翊衛推誠宣力守正文臣」，祿千一百石，世錦衣指揮使，給誥券. 有貞遂誣少保于謙、大學士王文，殺之. 內閣諸臣斥遂略盡. 陳循素有德於有貞，亦弗救也. 事權盡歸有貞，中外咸側目. 而有貞愈益發舒，進見無時，帝亦傾心委任.
有貞既得誌，則思自異於曹、石. 窺帝於二人不能無厭色，乃稍稍裁之，且微言其貪橫狀，帝亦為之動. 御史楊瑄奏劾亨、吉祥侵占民田. 帝問有貞及李賢，皆對如瑄奏. 有詔獎瑄. 亨、吉祥大怨恨，日夜謀構有貞. 帝方眷有貞，時屏人密語. 吉祥令小豎竊聽得之，故泄之帝. 帝驚問曰：「安所受此語？」對曰：「受之有貞，某日語某事，外間無弗聞. 」帝自是疏有貞. 會御史張鵬等欲糾亨他罪，未上，而給事中王鉉泄之亨、吉祥. 二人乃泣訴於帝，謂內閣實主之. 遂下諸御史獄，並逮系有貞及李賢. 忽雷雹交作，大風折木. 帝憾悟，重違亨意，乃釋有貞出為廣東參政.
亨等憾未已，必欲殺之. 令人投匿名書，指斥乘輿，雲有貞怨望，使其客馬士權者為之. 遂追執有貞於德州，並士權下詔獄，榜治無驗. 會承天門災，肆赦. 亨、吉祥慮有貞見釋，言於帝曰：「有貞自撰武功伯券辭雲『纘禹成功』，又自擇封邑武功. 禹受禪為帝，武功者曹操始封也，有貞誌圖非望. 」帝出以示法司，刑部侍郎劉廣衡等奏當棄市. 詔徙金齒為民.
亨敗，帝從容謂李賢、王翺曰：「徐有貞何大罪？為石亨輩所陷耳. 其釋歸田裏. 」成化初，復冠帶閑住. 有貞既釋歸，猶冀帝復召，時時仰觀天象，謂將星在吳，益自負. 常以鐵鞭自隨，數起舞. 及聞韓雍征兩廣有功，乃擲鞭太息曰：「孺子亦應天象邪？」遂放浪山水間，十余年乃卒.
分類:明列傳
ㄇ
ㄇ，注音符號之聲母，表雙唇鼻音，即明母之聲；於注音字母苗文中又表送氣清雙唇鼻音.
字源
形音取自冖，「冪」之古字也. 《說文解字》：「冖，覆也. 從一下垂也. 」
亞洲電視
亞洲電視，簡稱亞視，香港電視臺也. 肇業於一九五七年，初名麗的映聲. 一九八二年，易今名. 以西文aTV為徽記，故亦稱a臺. 亦設網棧.
據
分類:香港電視臺
軍火女王
概述
西元廿一世紀，天下時局波詭，列國爭霸不休，火器互市乃為之興. 海外有一火器商賈名曰蔻蔻，長袖善舞，乘勢而起. 不數年，群英歸其幕，遂縱橫於世間，竟欲一展鴻鵠之志.
要角
分類:平成漫畫 分類:平成動畫
海螺共和國
海螺共和國在美國佛羅里達群島.
分類:佛羅里達州
趙孝成王
趙孝成王，惠文王之子也. 元年，秦伐趙，拔三城. 趙王新立，太后用事，秦急攻之. 趙氏求救於齊，齊曰：「必以長安君爲質，兵乃出. 」太后不肯，大臣彊諫. 太后明謂左右曰：「復言長安君爲質者，老婦必唾其面. 」左師觸龍言願見太后，太后盛氣而胥之. 入，徐趨而坐，自謝曰：「老臣病足，曾不能疾走，不得見久矣. 竊自恕，而恐太后體之有所苦也，故願望見太后. 」太后曰：「老婦恃輦而行耳. 」曰：「食得毋衰乎？」曰：「恃粥耳. 」曰：「老臣閒者殊不欲食，乃彊歩，日三四里，少益嗜食，和於身也. 」太后曰：「老婦不能. 」太后不和之色少解. 左師公曰：「老臣賤息舒祺最少，不肖，而臣衰，竊憐愛之，願得補黑衣之缺以衞王宮，昧死以聞. 」太后曰：「敬諾. 年幾何矣？」對曰：「十五歳矣. 雖少，願及未塡溝壑而讬之. 」太后曰：「丈夫亦愛憐少子乎？」對曰：「甚於婦人. 」太后笑曰：「婦人異甚. 」對曰：「老臣竊以爲媼之愛燕后賢於長安君. 」太后曰：「君過矣，不若長安君之甚. 」左師公曰：「父母愛子則爲之計深遠. 媼之送燕后也，持其踵，爲之泣，念其遠也，亦哀之矣. 已行，非不思也，祭祀則祝之曰『必勿使反』，豈非計長久，爲子孫相繼爲王也哉？」太后曰：「然. 」左師公曰：「今三世以前，至於趙主之子孫爲侯者，其繼有在者乎？」曰：「無有. 」曰：「微獨趙，諸侯有在者乎？」曰：「老婦不聞也. 」曰：「此其近者禍及其身，遠者及其子孫. 豈人主之子侯則不善哉？位尊而無功，奉厚而無勞，而挾重器多也. 今媼尊長安君之位，而封之以膏腴之地，多與之重器，而不及今令有功於國，一旦山陵崩，長安君何以自讬於趙？老臣以媼爲長安君之計短也，故以爲愛之不若燕后. 」太后曰：「諾，恣君之所使之. 」於是爲長安君約車百乘，質於齊，齊兵乃出.
子義聞之，曰：「人主之子，骨肉之親也，猶不能持無功之尊，無勞之奉，而守金玉之重也，而況於予乎？」
齊安平君田單將趙師而攻燕中陽，拔之. 又攻韓注人，拔之. 二年，惠文后卒. 田單爲相.
四年，王夢衣偏裻之衣，乘飛龍上天，不至而墜，見金玉之積如山. 明日，王召筮史敢占之，曰：「夢衣偏裻之衣者，殘也. 乘飛龍上天不至而墜者，有氣而無實也. 見金玉之積如山者，憂也. 」
後三日，韓氏上黨守馮亭使者至，曰：「韓不能守上黨，入之於秦. 其吏民皆安爲趙，不欲爲秦. 有城市邑十七，願再拜入之趙，財王所以賜吏民. 」王大喜，召平陽君豹告之曰：「馮亭入城市邑十七，受之何如？」對曰：「聖人甚禍無故之利. 」王曰：「人懷吾德，何謂無故乎？」對曰：「夫秦蠶食韓氏地，中絶不令相通，固自以爲坐而受上黨之地也. 韓氏所以不入於秦者，欲嫁其禍於趙也. 秦服其勞而趙受其利，雖彊大不能得之於小弱，小弱顧能得之於彊大乎？豈可謂非無故之利哉！且夫秦以牛田之水通糧蠶食，上乘倍戰者，裂上國之地，其政行，不可與爲難，必勿受也. 」王曰：「今發百萬之軍而攻，踰年歴歳未得一城也. 今以城市邑十七幣吾國，此大利也. 」
趙豹出，王召平原君與趙禹而告之. 對曰：「發百萬之軍而攻，踰歳未得一城，今坐受城市邑十七，此大利，不可失也. 」王曰：「善. 」乃令趙勝受地，告馮亭曰：「敝國使者臣勝，敝國君使勝致命，以萬戸都三封太守，千戸都三封縣令，皆世世爲侯，吏民皆益爵三級，吏民能相安，皆賜之六金. 」馮亭垂涕不見使者，曰：「吾不處三不義也：爲主守地，不能死固，不義一矣；入之秦，不聽主令，不義二矣；賣主地而食之，不義三矣. 」趙遂發兵取上黨. 廉頗將軍軍長平.
七年，廉頗免而趙括代將. 秦人圍趙括，趙括以軍降，卒四十餘萬皆阬之. 王悔不聽趙豹之計，故有長平之禍焉.
王還，不聽秦，秦圍邯鄲. 武垣令傅豹、王容、蘇射率燕衆反燕地. 趙以靈丘封楚相春申君.
八年，平原君如楚請救. 還，楚來救，及魏公子無忌亦來救，秦圍邯鄲乃解.
十年，燕攻昌壯，五月拔之. 趙將樂乘、慶舍攻秦信梁軍，破之. 太子死. 而秦攻西周，拔之. 徒父祺出. 十一年，城元氏，縣上原. 武陽君鄭安平死，收其地. 十二年，邯鄲廥燒. 十四年，平原君趙勝死.
十五年，以尉文封相國廉頗爲信平君. 燕王令丞相栗腹約驤，以五百金爲趙王酒，還歸，報燕王曰：「趙氏壯者皆死長平，其孤未壯，可伐也. 」王召昌國君樂閒而問之. 對曰：「趙，四戰之國也，其民習兵，伐之不可. 」王曰：「吾以衆伐寡，二而伐一，可乎？」對曰：「不可. 」王曰：「吾卽以五而伐一，可乎？」對曰：「不可. 」燕王大怒. 群臣皆以爲可. 燕卒起二軍，車二千乘，栗腹將而攻鄗，卿秦將而攻代. 廉頗爲趙將，破殺栗腹，虜卿秦、樂閒.
十六年，廉頗圍燕. 以樂乘爲武襄君. 十七年，假相大將武襄君攻燕，圍其國. 十八年，延陵鈞率師從相國信平君助魏攻燕. 秦拔我楡次三十七城. 十九年，趙與燕易土：以龍兌、汾門、臨樂與燕；燕以葛、武陽、平舒與趙.
二十年，秦王政初立. 秦拔我晉陽.
二十一年，孝成王卒. 廉頗將，攻繁陽，取之. 使樂乘代之，廉頗攻樂乘，樂乘走，廉頗亡入魏. 子偃立，是爲悼襄王.
分類:周列傳
史記
《史記》者被記司馬遷. 遷父談志記史書、遷繼其遺志. 兩者就史官、故倶自稱〈太史公〉. 而此書本名《太史公書》，或曰《太史公記》，魏、晉後易今名. 載自黃帝至漢武帝太初之事，越二千五百年，為中國之通史、紀傳體之祖. 下分〈本紀〉十二，敘帝王之事；〈世家〉三十，載諸侯之情；〈列傳〉七十，納奇人異文；〈表〉十，列年代爵位；〈書〉八，述政事制度.
※被用〈紀傳體〉是則為主所叙人之記法也（對者〈編年體〉）.
亦史記悉記太史公遷之所惟於其篇之後尾. 此評冷靜而沈着、能視世中. 多評是當史記之髓.
《史記》卷帙，亦傳東島. 瀧川資言著《史記会注考證》.
周遇吉
崇禎九年，都城被兵. 從尚書張鳳翼數血戰有功，連進二秩，為前鋒營副將. 明年冬，從孫應元等討賊河南，戰光山、固始，皆大捷. 十一年班師，進秩受賚. 明年秋，復出討賊，破胡可受於淅川，降其全部. 楊嗣昌出師襄陽，遇吉從中官劉元斌往會. 會張獻忠將至房縣，嗣昌策其必窺渡鄖灘，遣遇吉扼守槐樹關，張一龍屯光化，賊遂不敢犯. 十二月，獻忠敗於興安，將走竹山、竹溪，遇吉復以嗣昌令至石花街、草店扼其要害，賊自是盡入蜀. 遇吉乃從元斌駐荊門，專護獻陵. 明年與孫應元等大破羅汝才於豐邑坪. 又明年與黃得功追破賊鳳陽. 已而旋師，敗他賊李青山於壽張，追至東平，殲滅幾盡，青山遂降. 屢加太子少保、左都督.
十五年冬，山西總兵官許定國有罪論死，以遇吉代之. 至則汰老弱，繕甲仗，練勇敢，一軍特精. 明年十二月，李自成陷全陜，將犯山西. 遇吉以沿河千餘里，賊處處可渡，分兵扼其上流，以下流蒲阪屬之巡撫蔡懋德，而請濟師於朝. 朝廷遣副將熊通以二千人來赴. 十七年正月，遇吉令通防河. 會平陽守將陳尚智已遣使迎賊，諷通還鎮說降. 遇吉叱之曰：「吾受國厚恩，寧從爾叛逆！且爾統兵二千，不能殺賊，反作說客邪！」立斬之，傳首京師. 至二月七日，太原陷，懋德死之. 賊遂陷忻州，圍代州.
遇吉先在代遏其北犯，乃憑城固守，而潛出兵奮擊. 連數日，殺賊無算. 會食盡援絕，退保寧武. 賊亦踵至，大呼五日不降者屠其城. 遇吉四面發大炮，殺賊萬人，火藥且盡，外圍轉急. 或請甘言紿之，遇吉怒曰：「若輩何怯邪！今能勝，一軍皆忠義. 即不支，縛我予賊. 」於是設伏城內，出弱卒誘賊入城，亟下閘殺數千人. 賊用炮攻城，圮復完者再，傷其四驍將. 自成懼，欲退. 其將曰：「我眾百倍於彼，但用十攻一，番進，蔑不勝矣. 」自成從之. 前隊死，後復繼. 官軍力盡，城遂陷. 遇吉巷戰，馬蹶，徒步跳蕩，手格殺數十人. 身被矢如猬，竟為賊執，大罵不屈. 賊懸之高竿，叢射殺之，復臠其肉. 城中士民感遇吉忠義，巷戰殺賊，不可勝計. 其舍中兒，先從遇吉出鬥，死亡略盡. 夫人劉氏素勇健，率婦女數十人據山巔公廨，登屋而射，每一矢斃一賊，賊不敢逼. 縱火焚之，闔家盡死.
自成集眾計曰：「寧武雖破，吾將士死傷多. 自此達京師，歷大同、陽和、宣府、居庸，皆有重兵. 倘盡如寧武，吾部下寧有孑遺哉！不如還秦休息，圖後舉. 」刻期將遁，而大同總兵姜襄降表至，自成大喜. 方宴其使者，宣府總兵王承蔭表亦至，自成益喜. 遂決策長驅，歷大同、宣府抵居庸. 太監杜之秩、總兵唐通復開門延之，京師遂不守矣. 賊每語人曰：「他鎮復有一周總兵，吾安得至此. 」福王時，贈太保，謚忠武，列祀旌忠祠.
淮水
淮水，流諸中國東部，介於江、河間. 與江、河與濟並稱「四瀆」. 出河南省南陽城桐柏縣境西之太白頂西北之谷，經河南、安徽、江蘇三省之境，分為上游、中游、下游，全長二千里有奇，浩浩湯湯. 洪河口之上以為上游，其下至洪澤湖出口之中渡以為中游，又下以至三江營之境以為下游，曰入江水道，以其南下而會江也.
其流域地跨河南、湖北、安徽、江蘇和山東五省. 流域之境，廣為二千七百頃而有餘. 廢黃河以為界，復可析為淮河、沂沭泗河之水系.
分類:中原地理志
魏武帝
操少好遊俠，與袁紹、張邈善，嘗與紹觀人新婚，陰潛主人園中，大呼：「有賊！」人皆出，乃入劫新娘，還出失道，墮荊棘中，紹不得動，復大呼：「賊在此！」紹懼，惶迫力奔，遂以俱免. 又嘗問許劭：「我何如人？」劭不答，固問之，乃曰：「子治世之能臣，亂世之奸雄. 」操大笑. 梁國橋玄，世之名人，睹操而異之曰：「天下將亂，非命世之才不能濟也，能安之者，其在君乎！願以妻子相託. 」年二十，舉孝廉，除洛陽北部尉. 造五色棒，靈帝愛幸小黃門騫碩之叔違禁夜行，棒殺之，名遂鵲起.
逐鹿天下
後以討黃巾功，遷濟南相，治污吏，郡界肅然. 尋稱疾歸鄉里，欲待天下清平方出仕. 涼州賊起，徵為典軍校尉，會董卓擅權，卓拜為驍騎校尉，欲與計事，操以卓終必覆敗，乃變易姓名，間行東歸. 至中牟，為亭長所疑，執之詣縣，邑中或竊識之，為請，得解. 過故人成皋呂伯奢處，伯奢不在，其子與賓客共劫操，取馬及物，遂手刃擊殺數人.
初平元年春，諸侯討卓兵起，舉袁紹為盟主，操行奮武將軍. 卓焚宮室，劫天子西去，然紹等日置酒高會不行，操軍遂自行，戰不利，歸而責讓之：「諸君聽吾計，使勃海引河內之眾臨孟津，酸棗諸將守成臯，據敖倉，塞轘轅、太谷，全制其險；使袁將軍率南陽之軍軍丹、析，入武關，以震三輔：皆高壘深壁，勿與戰，益為疑兵，示天下形勢，以順誅逆，可立定也. 今兵以義動，持疑而不進，失天下之望，竊為諸君恥之！」三年，青州黃巾眾起，殺兗州牧劉岱，鮑信等迎操領之，大破之，收降卒三十萬，選其精銳者，號青州兵. 時操欲迎父嵩之兗州，徐州陶謙密遣兵殺之，操東伐，所過十餘城皆屠之，謙不敢出. 會張邈、陳宮叛迎呂布，操乃回軍攻布. 三戰，乃逐布. 謙死，劉備領徐州牧. 布乃奔備.
興平二年，操迎獻帝，初，司徒王允與呂布共謀誅董卓，卓將李傕、郭汜殺允，布遁，傕、汜亂長安，帝還洛陽，操迎帝都許，改元建安，拜操大將軍，封武平侯. 袁紹恥在操之下，操辭大將軍讓紹，拜司空，行車騎將軍. 是年始屯田.
呂布襲劉備，備來奔，程昱說操圖之，曰：「方今收英雄時也，殺一人而失天下心，不可. 」建安二年，操至宛，太守張繡降，悔之，復反，操軍敗，長子昂、校尉典韋皆戰死，遂還許. 袁術稱帝，欲結呂布，布上其書，術乃攻布，不利. 操以討逆，擊術. 術聞操自來，棄軍走，留數將，皆為操破之. 三年，操征呂布，布守下邳，遂決水灌城，布將宋憲、魏續執布及陳宮，舉城降. 是時袁紹兼河北四州之地，眾十餘萬，意欲攻許，袁術欲奔之，操遣劉備、朱靈擊之，郭嘉等曰：「劉備不可縱. 」悔，追之不及. 備果襲徐州，並陰與董承等謀誅操.
五年，謀泄，斬承等，征備，破之. 備奔紹. 汝南降寇劉辟叛應紹，紹遣備助之，操使曹仁擊之，備敗投荊州劉表. 操與紹軍官渡，紹兵盛於操，操用許攸計，襲袁紹糧屯，旋而擊之，紹敗而北走，操得許及軍中人密書，皆焚之，曰：「當袁紹之強，孤猶不自保，況他人乎！」. 六年又敗紹於倉亭. 七年，紹死，子尚嗣，與長兄譚相攻，譚敗，降操. 共擊尚，尚連敗，與紹二子熙遁烏丸，譚并其眾，操怒，責其負約，譚懼，走保南皮. 十年，操破譚，斬之. 十二年，棄輜重奔襲烏丸，烏丸恃其遠，不設備，猝然擊之，其眾大潰，尚、熙又奔遼東公孫康. 操乃止，曰：「彼素畏尚等，吾急之則並力，緩之則自相圖. 」未幾，康果斬尚、熙.
非復人臣
十三年正月，以操為丞相. 七月征劉表，八月，表卒，子琮代，操至，遂降. 劉備本附表，聞操南來，遂走夏口，遣諸葛亮聯江東孫權，權使周瑜拒操於赤壁，操以北軍不習水戰，以舟師相連，瑜將黃蓋建策火攻，蓋以艨艟、鬥艦數十，實以薪草，膏油灌其中，乘風起，放諸船，頃之，煙炎張天，操船連鎖不得解，乃燒餘船，引軍北還，備遂有江南諸郡.
十五年，作銅雀臺. 十六年，涼州馬超聯韓遂等起事，時超父騰尚質於許，操殺之，軍函谷關，渡河擊之，不利，遂間超、遂. 超甚疑之，克日會戰，以輕兵挑之，良久，乃縱虎豹騎夾擊，大破之. 超、遂走涼州，後超復叛，使夏侯淵平之. 十八年，進爵魏公，建社稷宗廟. 十九年，操令獻帝詔伏皇后坐承謀逆，賜死，罪及二皇子. 二十年，征漢中張魯，魯降，留夏侯淵守之. 是年，劉備取益州. 二十一年，進魏王. 十一月，以孫權犯合肥故，征之，二十二年正月，敗權於濡須口，引軍還. 二十三年，太醫令吉本等攻許，敗而斬之. 二十四年，劉備攻漢中，夏侯淵戰死，操親征之，備據險而守，戰不利，引軍還.
操善治兵，郭嘉、荀彧以操有十勝：道、義、治、度、謀、德、仁、明、文、武. 明略最優，橫槊賦詩，固一世之雄也. 軍政之外，尤擅四言，自操身後，無人可比. 與子丕、植並稱三曹. 魏室之好文學，蓋自操始也.
介呂呂軍曹
《ケロロ軍曹》，日本漫畫也. 幻設外星人侵地球事. 吉崎觀音著. 平成十一年四月漫畫初宣於《月刊少年Ace》，平成十六年動畫初映於東京電視台.
其事
軍曹者，其番「伽瑪星雲第五十八號行星·宇宙侵略軍特殊先鋒部隊隊長」. 其職乃降地球也. 搜報時於日向家被揭. 蓋其本欲寇犯，反為地球人夏美、冬樹所收. 後尋得屬下以使侵略，然其無志，所向俱敗，遂多生趣事耳.
分類:平成漫畫 分類:平成動畫
戟
戟，兵也，始見於商，盛於周，初以青銅鑄. 戰國時改鑄鐵，合戈、矛為一體，突如矛，掃如戈，兼勾、啄、撞、刺. 或柄木，或柄竹，長短有別；車戟長，騎戟次之，步戟最短. 長者謂之長戟，以雙臂使；短者謂之短戟，單手可使，或雙臂並持，故又稱雙戟. 南北朝後漸為槍所代，遂成儀仗、衛門之器.
長戟
商時戟興，至周有十字戟. 春秋戰國時厭其不力，以青銅戟代之. 青銅戟合青銅矛戈頭，與戈、殳音同書、矛|夷矛、矛|酋矛，合稱「車之五兵」，為車戰之鋒. 春秋末多用步騎，亦配之. 吳、越、楚之地有「多戈戟」，即柄上多戈頭也.
戰國末，鋼代銅兵，遂有刺、援合鑄之戟頭，成卜字戟. 西漢末，戟枝上曲，及漢更甚. 此戟擅刺，卻已失勾、啄.
晉後兵多使矛，及隋唐時長刀盛，喜舞戟，遂成舞具. 至宋，少戰多儀仗，稱「棨戟」.
短戟
清兵使月牙短戟，亦稱手戟，除月牙刃外，上有尖鋒、曲鉤，亦可勾、刺、割、钂.
徐驤
徐驤者，苗栗諸生也. 紹祖世居北埔，家巨富，為一方豪，年方二十，散家財募軍，得健兒五百，率以赴戰. 夏五月二十日，日軍略新竹；至大嵙崁，莊民伏險擊，退據娘仔坑. 棟軍統領林朝棟援臺北，次新竹，知縣王國瑞請以前隊衛城，而湯興亦集提督首茂林、總兵吳光亮、棟軍傅德陞、謝天德所部，各調五百，與紹祖北進. 二十有三日，次楊梅壢，途遇日軍. 併力攻之，日軍稍卻. 二十有五日，邱國霖以七百人戰於大湖口，無援而歸. 日軍追之，迫新竹. 王國瑞逃，紹祖力戰不屈，所部多死傷，被俘. 日軍囚諸庭，問：『誰姜紹祖』？其家人猝應曰：『余』. 推出斬之，故紹祖得生. 驟歸北埔，再集佃兵，又赴戰. 遂死. 日軍既得新竹，將南下，苗栗知縣李烇與湯興謀戰事，遣徐炳文赴臺中告急. 而徐驤力守頭份，故日軍不能進.
閏五月初五日，日軍分三路而下：一由新竹大道，一出安平鎮，一援三角湧. 新埔人邱嘉猷扼守竹圍，迴環重疊，尓不能擊，死傷百數十人. 其援三角湧者，又為黃曉潭、蘇力、蔡國樑、黃國添、張龍安等沿途伏擊，掘地窟以陷馬足. 日軍苦戰，又沒百數十人，得援始免. 降將余清勝道由小路以攻，拒戰數日，而三角湧始破. 日軍至老嵙崎，徐驤之兵又伏擊之，追至新竹城外數里而回.
七月初五日，日軍涉大甲溪，破葫蘆墩，略臺中. 東堡莊豪林大春、賴寬豫設國姓會，集子弟千人，拒戰於頭家厝莊. 莊人林傳年少，精火器，潛伏樹上，應彈而踣者二十餘人；終被殺，放火焚莊. 彭年檄彰化知縣羅樹勳赴援. 相持一日夜，日軍復至，臺中遂破. 初七日，彭年誓師，分署各隊，以湯興、徐驤合守八卦山. 越二日黎明，日軍攻山，別以一隊撲黑旗營. 湯興拒戰，徐驤亦奮鬥，而砲火甚烈，不能支. 湯興陣沒；其妻聞報，亦投水死. 徐驤奔臺南；彭年戰死山麓，黑旗將士多殲焉.
先是雲林知縣羅汝澤募簡精華、黃榮邦、林義成援彰化. 方至而城破，遂歸故里. 初十日，日軍陷雲林，進據大莆林，鋒銳甚. 永福檄副將楊泗洪往取，清華、義成各率所部助. 日軍卻，泗洪追之，中砲死，管帶朱乃昌奪屍歸. 酣戰至夜，榮邦、義成伏蔗林中以擊，遂奪大莆林，殺傷過當. 乃昌亦血戰死，永福以都司蕭三發代領其眾. 又檄簡成功統義軍. 成功，精華之父也，驍勇能戰，遂合官軍克雲林. 日軍入山，遇覆殲焉；其由大道者退據北斗. 十六日，三發趣諸軍取彰化，阻於日砲. 分駐樹仔腳，連戰俱捷. 而餉絀. 請濟，永福無策，僅括千五百兩以與之. 附近莊民多蒸飯供軍，故不餒.
方彰化之陷，徐驤走臺南. 永福慰之，命入卑南募兵，得七百人，皆矯健有力者. 趣赴前敵，駐斗六溪底. 十五日，日軍大隊猛攻樹仔腳，諸軍開壁出，互殺傷. 徐驤復從間道夾擊，乃退據北斗. 以是不能越溪而南. 方是時風雨暴作，山水汎濫，黑旗諸軍輒乘夜奇襲. 海豐崙人陳戇番謀內應，以防備嚴，未敢動. 彰化諸軍攻圍久，彈藥將罄. 八月初六日，榮邦誓師決戰，中彈死. 義成再進，亦殊傷. 十三日，日軍大舉，以擊三發之營. 徐驤、精華援之，相戰數日，彈丸盡，退於他里霧. 日軍復迫之. 徐驤方食，趣諸軍出，回顧曰：『今得彈丸千，猶足以持一日夜. 顧安所得者』？奮刃而前. 左右數十人從之，欲伏險以擊. 中彈踣，躍起而呼曰：『丈夫為國死，可無憾』！諸皆受傷莫能興，雲林復陷，嘉義亦破；而林崑岡起焉.
據
分類:清治臺灣列傳 分類:苗栗縣列傳
馬謖
馬謖字幼常，良之弟，襄陽宜城人也，漢獻帝初平元年生. 以荊州從事隨劉備入蜀，除綿竹成都令、越嶲太守. 才器過人，好論軍計，丞相諸葛亮深加器異. 備臨薨謂亮曰：「馬謖言過其實，不可大用，君其察之！」亮猶謂不然，以謖為參軍，每引見談論，自晝達夜.
攻心為上
建興三年，亮征南中，謖送之數十里. 亮曰：「雖共謀之歷年，今可更惠良規. 」謖對曰：「南中恃其險遠，不服久矣，雖今日破之，明日復反耳. 今公方傾國北伐以事彊賊. 彼知官勢內虛，其叛亦速. 若殄盡遺類以除後患，既非仁者之情，且又不可倉卒也. 夫用兵之道，攻心為上，攻城為下，心戰為上，兵戰為下，願公服其心而已. 」亮納其策，赦孟獲以服南方. 故終亮之世，南方不敢復反.
兵敗街亭
建興六年，亮出軍向祁山，時有宿將魏延、吳懿等，論者皆言以為宜令為先鋒，而亮違眾拔謖，統大眾在前，與魏將張郃戰於街亭. 謖違亮節度，舉動失宜. 謖舍水上山，舉措煩擾，王平連規諫謖，謖不能用. 謖依阻南山，不下據城，郃絕其汲道，為郃大破. 謖逃亡，士卒離散. 亮進無所據，退軍還漢中.
謖下獄物故，謖臨終與亮書曰：「明公視謖猶子，謖視明公猶父，願深惟殛鯀興禹之義，使平生之交不虧於此，謖雖死無恨於黃壤也. 」于時十萬之眾為之垂涕. 亮自臨祭，待其遺孤若平生. 蔣琬後詣漢中，謂亮曰：「昔楚殺得臣，然後文公喜可知也. 天下未定而戮智計之士，豈不惜乎！」亮流涕曰：「孫武所以能制勝於天下者，用法明也. 是以楊干亂法，魏絳戮其僕. 四海分裂，兵交方始，若復廢法，何用討賊邪！」謖死時年三十九.
張國維
張國維，字玉笥，東陽人. 天啟二年進士. 授番禺知縣.
崇禎元年擢刑科給事中，劾罷副都御史楊所修、御史田景新，皆魏忠賢黨也. 已，陳時政五事，言：「陛下求治太銳，綜核太嚴. 拙者跼蹐以避咎，巧者委蛇以取容，誰能展布四體，為國家營職業者. 故治象精明，而腹心手足之誼實薄，此英察宜斂也. 祖宗朝，閣臣有封還詔旨者，有疏揭屢上而爭一事者. 今一奉詰責，則俛首不遑；一承改擬，則順旨恐後. 倘處置失宜，亦必不敢執奏，此將順宜戒也. 召對本以通下情，未有因而獲罪者. 今則惟傳天語，莫睹拜颺. 臣同官熊奮渭還朝十日，旁措一詞，遂蒙譴謫. 不可稍加薄罰，示優容之度乎？此上下宜洽也. 」其二條，請平刑罰，溥膏澤. 帝不能盡用. 進禮科都給事中. 京師地震，規弊政甚切，遷太常少卿.
七年擢右僉都御史，巡撫應天、安慶等十府. 其冬，流賊犯桐城，官軍覆沒．國維方壯年，一夕鬚髮頓白. 明年正月率副將許自強赴援，遊擊潘可大、知縣陳爾銘等守桐不下. 賊乃攻潛山，知縣趙士彥重傷卒. 攻太湖，知縣金應元、訓導扈永寧被殺. 國維至，解桐圍，遣守備朱士胤趨潛山，把總張其威趨太湖. 士胤戰死，自強遇賊宿松，殺傷相當. 安慶山民桀石以投賊，賊多死，乃越英山、霍山而遁. 九月，賊復由宿松入潛山、太湖，他賊掃地王亦陷宿松等三縣. 國維乃募土著二千人戍之，而以兵事屬監軍史可法. 明年正月，賊圍江浦，遣守備蔣若來、陳于王戰劔之. 十二月，賊分兵犯懷寧，可法及左良玉、馬爌遏之. 復犯江浦，副將程龍及若來、于王等拒守. 諸城並全. 又圍望江，遣兵援之，亦解去.
國維為人寬厚，得士大夫心. 屬郡災傷，輒為請命. 築太湖、繁昌二城，建蘇州九里石塘及平望內外塘、長洲至和等塘，修松江捍海堤，濬鎮江及江陰漕渠，並有成績. 遷工部右侍郎兼右僉都御史，總理河道. 歲大旱，漕流涸，國維濬諸水以通漕. 山東饑，振活窮民無算.
十四年夏，山東盜起，改兵部右侍郎兼督淮、徐、臨、通四鎮兵，護漕運. 大盜李青山红數萬，據梁山濼，遣其黨分據韓莊等八閘，運道為梗. 周延儒赴召北上，青山謁之，言率红護漕，非亂也．延儒許言於朝，授以職. 而青山竟截漕舟，大焚掠，迫臨清. 國維合所部兵擊降之，獻俘於朝，磔諸市. 兵部尚書陳新甲下獄，帝召國維代之. 乃定戰守賞罰格，列上嚴世職、酌推陞、慎咨題等七事，帝皆報可. 會開封陷，河北震動，條防河數策，帝亦納之.
西蘭公國
西蘭公國，英國英格蘭薩福克郡之岸去十公里.
張國維
十六年四月，我大清兵入畿輔，國維檄趙光抃拒螺山，八總兵之師皆潰. 言者詆國維，乃解職，尋下獄. 帝念其治河功，得釋. 召對中左門，復故官，兼右僉都御史，馳赴江南、浙江督練兵輸餉諸務. 出都十日而都城陷.
西蘭公國
分類:英國地方志
張國維
福王召令協理戎政. 尋衅山東討賊功，加太子太保，廕錦衣僉事. 吏部尚書徐石麒去位，红議歸國維. 馬士英不用，用張捷. 國維乃乞省親歸.
天順 (明)
天順，明英宗之第二年號也，始於西元一四五七年，止於一四六四年，凡八年.
ㄈ
ㄈ，注音符號之聲母，表清唇齒擦音.
虞世基
虞世基，字懋世，會稽餘姚人也. 世基幼恬靜，喜慍不形于色，博學有高才，兼善草隸. 陳中書令孔奐見而歎曰：「南金之貴，屬在斯人. 」少傅徐陵聞其名，召之，世基不往. 後因公會，陵一見而奇之，顧朝士曰：「當今潘、陸也. 」因以弟女妻焉. 仕陳，累遷尚書左丞. 陳後主嘗于莫府山校獵，令世基爲《講武賦》，於坐奏之. 陳主嘉之，賜馬一匹.
及陳滅，入隋爲通直郎，直內史省. 貧無產業，每傭書養親，怏怏不平. 嘗爲五言詩以見情，文理淒切，世以爲工，作者無不吟詠. 未幾拜內史舍人. 煬帝即位，顧遇彌隆. 秘書監河東柳顧言，博學有才，罕所推謝，至是與世基相見，歎曰：「海內當共推此一人，非吾儕所及也. 」俄遷內史侍郎. 以母憂去職，哀毀骨立. 有詔起令視事. 拜見之日，殆不能起，令左右扶之. 哀其羸瘠，詔令進肉. 世基食，輒悲哽不能下筋. 帝使謂曰：「方相委任，宜爲國惜身. 」前後敦勸者數矣. 帝重其才，親禮逾厚，專典機密，與納言蘇威、左翊衞大將軍宇文述、黃門侍郎裴矩、御史大夫裴蘊等參掌朝政. 時天下多事，四方表奏，日有百數. 帝方凝重，事不廷決. 入閣之後，始召世基口授節度. 世基至省，方爲敕書，日旦百紙，無所遺繆.
高句麗之役，進位金紫光祿大夫. 後從幸雁門，爲突厥所圍. 戰士多敗. 世基勸帝爲賞格，親自撫循，乃下詔停遼東事. 帝從之，師乃復振. 及圍解，勳格不行，又下伐遼之詔，由是言其詐眾，朝野離心. 帝幸江都，次鞏縣，世基以盜賊日盛，請發兵屯洛口倉，以備不虞. 帝不從，但答云：「卿是書生，定猶恇怯. 」于時天下大亂，世基知帝不可諫正，又以高熲、張衡等相繼誅戮，懼禍及己，雖居近侍，唯諂取容，不敢忤意. 盜賊日甚，郡縣多沒，世基知帝惡數聞之，後有告敗者，乃抑損表狀，不以實聞. 是後外間有變，帝弗之知也. 嘗遣太僕卿楊義臣捕盜河北，降賊數十萬，列狀上聞. 帝歎曰：「我初不聞賊頓如此，義臣列降賊何多也？」世基曰：「鼠竊雖多，未足爲慮. 義臣克之，擁兵不少，久在閫外，此最非宜. 」帝曰：「卿言是也. 」遽追義臣，放其兵散. 又越王侗遣太常丞元善達間行賊中，詣江都奏事，稱：「李密有眾數萬，圍逼京都. 賊據洛口倉，城內無食. 若陛下速還，烏合必散. 不然者，東都決沒. 」因歔欷嗚咽，帝爲改容. 世基見帝色憂，進曰：「越王年小，此輩誑之. 若如所言，善達何緣得至？」帝勃然怒曰：「善達小人，敢廷辱我！」因使經賊中，向東陽催運. 善達遂爲群盜所殺. 此後外人杜口，莫敢以賊聞奏.
世基氣貌沈審，言多合意，是以特見親愛，朝臣無與爲比. 其繼室孫氏，性驕淫，世基惑之，恣意奢靡，雕飾器服，無復素士之風. 孫復攜前夫子夏侯儼入世基舍，而頑鄙無賴，爲其聚斂，鬻官賣獄，賄賂公行，其門如市，金寶盈積. 其弟世南素國士，而清貧不立，未曾有所贍. 由是爲論者所譏. 朝野咸共疾怨. 宇文化及之弑逆也，世基乃見害.
分類:隋列傳
成漢
成漢者，十六國也，國姓李，巴之氐也. 永寧元年，李特率西北流民於蜀. 永安元年其子李雄號成都王，越明年稱帝，建國號成，都成都. 玉恆四年，雄侄李壽改國號為漢，故史稱成漢. 嘉寧二年，晉桓溫陷成都，漢亡. 割據益州之地，凡四十三年，歷五帝.
成漢世系
改國號漢 亡於晉
曹文詔
曹文詔，大同人，明朝將軍也. 勇毅有智略. 從軍遼左，歷事熊廷弼、孫承宗，積功至遊擊. 崇禎二年冬，從袁崇煥入衛京師. 明年二月，總理馬世龍畀所賜尚方劍，令率參將王承胤、張叔嘉、都司左良玉等伏玉田、枯樹、洪橋，鏖戰有功，遷參將. 自大塹山轉戰逼遵化，又從世龍等克大安城及鮎魚諸關. 以與復四城功，加都督僉事. 七月，陜西賊熾，擢延綏東路副總兵.
賊渠王嘉胤久據河曲. 四年四月，文詔克其城. 嘉胤脫走，轉掠至陽城南山. 文詔追及之，其下斬以降，以功擢臨洮總兵官.
點燈子自陜入山西. 文詔追之，及於稷山，諭降七百人. 點燈子遁，尋被獲，伏誅.
李老柴、獨行狼陷中部，巡撫練國事、延綏總兵王承恩圍之. 五月，慶陽賊郝臨庵、劉道江援之. 會文詔西旋，與榆林參政張福臻合剿，馘老柴及其黨一條龍，余黨奔摩雲谷. 副將張弘業、遊擊李明輔戰死. 文詔乃與遊擊左光先、崔宗蔭、李國奇分剿綏德、宜君、清澗、米脂賊，戰懷寧川、黑泉峪、封家溝、綿湖峪，皆大捷，掃地王授首.
紅軍友、李都司、杜三、楊老柴者，神一魁余黨也，屯鎮原，將犯平涼. 國事檄甘肅總兵楊嘉謨、副將王性善扼之，賊走慶陽. 文詔從鄜州間道與嘉謨、性善合. 五年三月，大戰西濠，斬千級，生擒杜三、楊老柴. 余黨糾他賊掠武安監，陷華亭，攻莊浪. 文詔、嘉謨至，賊屯張麻村. 官軍掩擊，賊走高山. 遊擊曹變蛟、馮舉、劉成功、平安等噪而上，賊潰走. 變蛟者，文詔從子也. 會性善及甘肅副將李鴻嗣、參將莫與京等至，共擊斬五百二十余級. 追敗之鹹寧關，又敗之關上嶺. 追至隴安，嘉謨、變蛟夾擊，復敗之. 賊余眾數千欲走漢南，為遊擊趙光遠所遏，乃由長寧驛走張家川. 其逸出清水者，副將蔣一陽遇之敗，都司李宮用被執. 文詔乃縱反間，紿其黨，殺紅軍友，遂蹙敗之水落城. 追至靜寧州，賊奔據唐毛山，變蛟先登，殄其眾.
可天飛、郝臨庵，劉道江為王承恩所敗，退保鐵角城. 獨行狼、李都司走與合，可天飛、劉道江遂圍合水. 文詔往救. 賊匿精銳，以千騎逆戰，誘抵南原，伏大起. 城上人言曹將軍已歿. 文詔持矛左右突，匹馬縈萬眾中. 諸軍望見，夾擊，賊大敗，僵屍蔽野，余走銅川橋. 文詔率變蛟、舉、嘉謨及參將方茂功等追及之，大戰陷陣，賊復大敗. 尋與寧夏總兵賀虎臣、固原總兵楊麒破賊甘泉之虎兕凹. 麒復追賊安口河、崇信窯、白茅山，皆大獲. 總督洪承疇斬可天飛、李都司於平涼，降其將白廣恩，余賊分竄. 文詔追擊之隴州、平、鳳間. 十月三戰三敗之，遂蹙賊耀州錐子山，其黨殺獨行狼、郝臨庵以降. 承疇戮四百人，余散遣. 關中巨寇略平.
巡撫御史範復粹匯奏首功凡三萬六千六百有奇，文詔功第一，嘉謨次之，承恩、麒又次之. 文詔在陜西，大小數十戰，功最多，承疇不為敘. 巡按御史吳甡推獎甚至，復粹疏復上. 兵部抑其功，卒不敘.
當是時，賊見陜兵盛，多流入山西，其魁紫金梁、混世王、姬關鎖、八大王、曹操、闖塌天、興加哈利七大部，多者萬人，少亦半之，蹂躪汾州、太原、平陽. 御史張宸極言：「賊自秦中來. 秦將曹文詔威名宿著，士民為之謠曰『軍中有一曹，西賊聞之心膽搖』. 且嘗立功晉中，而秦賊滅且盡. 宜敕令入晉協剿. 」於是命陜西、山西諸將並受文詔節制.
六年正月抵霍州，敗賊汾河、盂系，追及於壽陽. 巡撫許鼎臣遣謀士張宰先大軍嘗賊，賊驚潰. 二月，文詔追擊之，斬混世王於碧霞村. 余黨為猛如虎逐走，遇文詔兵方山，復敗. 五臺、盂、定襄、壽陽賊盡平. 鼎臣命文詔軍平定，備太原東，張應昌軍汾州，備太原西. 文詔連敗賊太谷、範村、榆社，太原賊幾盡.
帝以文詔功多，敕所過地多積糗糧以犒，並敕文詔速平賊. 山西監視中官劉中允言文詔剿賊徐溝、盂、定襄，所司不給米，反以炮石傷士卒. 帝即下御史按問. 三月，賊從河內上太行，文詔大敗之澤州. 賊走潞安，文詔至陽城遇賊不擊，自沁水潛師，還擊之芹地、劉村寨，斬首千余. 四月，賊屯潤城，其他部陷平順，殺知縣徐明揚. 文詔至，賊走，乃夜半襲潤城，斬賊千五百. 紫金梁、老回回自榆社走武鄉，過天星走高澤山，文詔皆擊敗. 他賊圍涉縣，聞文詔破賊黎城，解去.
五月，帝遣中官孫茂霖為文詔內中軍. 賊犯沁水，文詔大敗之，擒其魁大虎，又敗之遼城毛嶺山西. 賊既屢敗，乃避文詔鋒，多流入河北. 帝乃命文詔移師往討. 而賊已敗鄧玘兵於林縣，文詔率五營軍夜襲破之. 七月大敗懷慶賊柴陵村，馘其魁滾地龍，又追斬老回回於濟源.
文詔在洪洞時，與裏居御史劉令譽忤. 及是，令譽按河南，而四川石矽土官馬鳳儀軍敗沒於侯家莊，賴文詔馳退賊. 甫解甲，與令譽相見，語復相失. 文詔拂衣起，面叱之. 令譽怒，遂以鳳儀之敗為文詔罪. 部議文詔怙勝而騎，乃調之大同.
七年七月，清兵西征插漢，還師入大同境，攻拔得勝堡、參將李全自經，遂攻圍懷仁縣及井坪堡、應州. 文詔偕總督張宗衡先駐懷仁固守. 八月，圍解，即移駐鎮城，挑戰敗還. 已而靈丘及他屯堡多失陷，大清兵亦旋. 十一月論罪，文詔、宗衡及巡撫胡沾恩並充軍邊衛. 令甫下，山西巡撫吳甡薦文詔知兵善戰，請用之晉中. 乃命為援剿總兵官，立功自贖. 當是時，河南禍尤劇，帝已允兵部議，敕文詔馳剿河南賊. 甡復抗疏力爭，請令先平晉賊，後入豫，帝不許. 而文詔以甡有恩，竟取道太原，為甡所留.
會賊高加計已殲，而鳳陽告陷，遂整兵南，以八年三月會總督洪承疇於信陽. 承疇大喜，即令擊賊隨州，文詔追斬賊三百八十有奇. 四月，承疇次汝州. 以賊盡入關中，議還顧根本. 分命諸將扼要害，檄文詔入關，文詔乃馳至靈寶謁承疇. 承疇以賊在商、雒，聞官兵至，必先走漢中，而大軍由潼關入，反在其後，乃令文詔由閿鄉取山路至雒南、商州，直搗賊巢，復從山陽、鎮安、洵陽馳入漢中，遏其奔軼. 曰：「此行也，道路回遠，將軍甚勞苦，吾集關中兵以待將軍. 」拊其背而遣之，文詔跌馬去. 五月五日抵商州. 賊去城三十里，營火滿山. 文詔夜半率從子參將變蛟、守備鼎蛟、都司白廣恩等敗賊深林中，追至金嶺川. 賊據險以千騎逆戰，變蛟大呼陷陣，諸軍並進，賊敗走. 變蛟勇冠三軍，賊中聞大小曹將軍名，皆怖懾.
已而闖李自成]、[[張獻忠諸賊犯鳳翔，趨陽、隴州，文詔自漢中馳赴. 賊盡向靜寧、泰安、清水、秦州間，眾且二十萬. 承疇以文詔所部合張全昌、張外嘉軍止六千，眾寡不敵，告急於朝，未得命. 六月，官軍遇賊亂馬川. 前鋒中軍劉弘烈被執，俄副將艾萬年、柳國鎮復戰死. 文詔聞之，瞋目大罵，亟詣承疇請行. 承疇喜曰：「非將軍不能滅此賊. 顧吾兵已分，無可策應者. 將軍行，吾將由涇陽趨淳化為後勁. 」文詔乃以三千人自寧州進，遇賊真寧之湫頭鎮. 變蛟先登，斬首五百，追三十里，文詔率步兵繼之. 賊伏數萬騎合圍，矢猬集. 賊不知為文詔也，有小卒縛急，大呼曰：「將軍救我！」賊中叛卒識之，惎賊曰：「此曹總兵也. 」賊喜，圍益急. 文詔左右跳蕩，手擊殺數十人，轉鬥數里. 力不支，拔刀自刎死. 遊擊平安以下死者二十余人. 承疇聞，拊膺大哭，帝亦痛悼，贈太子太保、左都督，賜祭葬，世蔭指揮僉事，有司建祠，春秋致祭. 文詔忠勇冠時，稱明季良將第一. 其死也，賊中為相慶.
弟文耀，從兄征討，數有功. 河曲之戰，斬獲多. 後擊賊忻州，戰死城下. 詔予贈恤. 從子變蛟，自有傳.
棗祗
棗祗本姓棘，先人避難，易為棗. 始與曹操共舉義兵，周旋征討. 後袁紹在冀州，亦貪祗，欲得之.
堅守東阿
祗深附託於操，使領東阿令. 呂布之亂，兗州皆叛，祗率厲吏民，拒城堅守，惟范、東阿完在，由祗以兵據城之力也. 後操軍糧乏，得東阿以繼，祗之功也.
許下屯田
操破黃巾定許，當興立屯田，時議者皆言當計牛輸穀，佃科以定. 施行後，祗白以為僦牛輸穀，大收不增穀，有水旱災除，大不便. 操猶以為當如故，大收不可復改易. 祗猶執之. 時故軍祭酒侯聲云：「科取官牛，為官田計. 如祗議，於官便，於客不便. 」聲懷此云云，以疑令君. 祗猶自信，據計畫還白，執分田之術. 操以祗為屯田都尉，施設田業. 其時歲則大收，後遂因此大田，豐足軍用.
孟姜女
孟姜女者，傳說之人也，未見於史.
其生世有二說，一曰其產嬴季姓許氏，于歸范郎. 未久，而夫就役於長城，遂已歿於軍. 姜女足跡萬里，終得夫骸，竟枕石於海濱，云土人為立祠薦享之.
二曰姜女適范喜三日，范喜往塞上，築長城死. 其送寒衣至城下，聞夫死，求骸骨不得，大哭，城為崩，骨出，負之而歸.
董思恭
嘗與許敬宗著《瑤山玉彩》、《芳林要覽》. "〈詠虹詩〉：「春暮萍生早，日落雨飛餘，橫彩分長漢，倒色媚青渠，梁前朝影出，橋上晚光舒，願逐旌旗轉，飄飄侍直廬. 」"
據
《全唐詩・董思恭》
珊瑚海群島同性戀王國
珊瑚海群島同性戀王國在澳洲昆士蘭大堡礁珊瑚海群島. 建於二○○四年，崩於二○一七年.
劉國能
劉國能，延安人. 明朝流賊也，後降官軍. 始與李自成、張獻忠輩同為盜，自號闖塌天. 崇禎三年大亂陜西. 已，渡河而東，寇山西，轉掠畿南、河北. 六年冬，入河南，遂由內鄉、淅川犯湖廣鄖、襄，破數縣. 明年正月入四川，陷夔州. 折而東，入鄖陽境，為總督陳奇瑜所蹙. 走漢南，同困車箱峽. 已得出，復大亂陜西，再入河南，躪江北. 官軍逼之，與整齊王屯商、雒山間. 九年復偕闖王、蠍子塊等由鄖、襄趨興安、漢中，總督洪承疇奔命不暇. 尋南走荊、襄，與總兵秦翼明數戰. 其冬，與蠍子塊等十七營窺潼關，巡撫孫傳庭扼之，引而南. 明年聞馬光玉等將犯蘄、黃，率眾會之，直趨江北. 官軍數道邀擊，乃不敢東. 還走黃陂，入木蘭山，轉寇河南，敗參將李春貴兵，將迫開封. 詔諸將發兵援，乃南走黃、麻.
當是時，總理熊文燦新至，賊憚之. 見其下招降令，頗有欲歸正者. 國能先與張獻忠有隙，慮為所並，後又與左良玉戰敗，乃以十一年正月四日率先就撫於隨州，頓首文燦前曰：「愚民陷不義且十載，賴公湔洗更生. 願悉眾入軍籍，身隸麾下盡死力. 」文燦大喜，慰撫之，署為守備，令隸良玉軍. 國能受約束，無異志. 已而張獻忠、羅汝才亦降，皆據邑自固. 獨國能從軍征剿，數有功. 明年二月從左良玉勤王. 有詔，還討賊，獎勵之. 命兵部授官，錄其部下將士，曰：「獻忠能立功，視此. 」遂授國能副總兵. 四月，良玉會師南陽，擊李萬慶. 國能分擊，賊潰奔，遂招萬慶降. 其秋，獻忠、汝才並反. 文燦遣國能率萬慶兵會討，遂並守鄖陽. 既而李自成擾河南，復移守葉縣.
安徽省
安徽，簡稱皖，中國東南一省也. 因安慶、徽州二府而得名. 北為黃淮平原，明太祖故里位於斯. 有淮水，為古四瀆也. 皖地有城曰阜陽，為故潁州，口眾，又有煤鐵之利. 中處黃山之陽，淮水之陰. 長江經之，沃野千里，名為巢蕪盆地，乃南京之米倉. 大城合肥居其北. 其重鎮蕪湖，亦稻米交市之地也. 南位黃山之陰，多崇山峻嶺，文風鼎盛，鴻儒輩出.
劉國能
初，國能為盜時，與自成、汝才輩結為兄弟. 及國能歸正，自成輩深恨之. 十四年九月圍其城，四面力攻，國能不能支，城遂陷，被執. 賊猶好謂之曰：「若，我故人也，何不降？」國能瞋目罵曰：「我初與若同為賊，今則王臣也，何故降賊！」遂殺之. 事聞，贈左都督，特進榮祿大夫，建祠.
安徽省
政區
安徽共有地級市十六，茲列如下：
成化
成化，明憲宗朱見深之年號也，始於西元一四六五年，止於一四八七年，凡二十三年.
卒
廿三年，明憲宗崩
新春
歲除
周禮天官曰：歲終，群吏民致事. 又曰：正月之吉，始和布教於邦國都鄙. 乃縣教象之法於象魏，使萬民觀教象，挾日而斂之. 古以立春爲新歲之始，禮記月令曰：立春之日，天子親帥三公九卿諸侯大夫以迎春於東郊. 還反，賞公卿諸侯大夫於朝. 是日，天子祈穀於上帝. 漢時，民率妻子而奉父祖，上酒於家長，欣欣如焉，并謁賀君、師、故將、宗人、父兄、父友、友、親、鄉黨耆老. 宋時朝廷元日冬至行大朝會儀，百官冠冕朝服. ，以臘月二十四日為小節夜，三十日為大節夜. 有驅儺舞. 後世各有差異，南北不同，北人多以臘月二十三日為小節夜，江南俗以臘月二十九，蜀中以正月初一為小，元宵爲大. 今民俗多相慶賀，訪親拜友，燃放炮仗，贈與紅包.
荀況
荀卿，名況，字卿，後避漢宣帝諱，而稱之孫卿. 趙人. 年五十始來游學於齊. 騶衍之術迂大而閎辯；奭也文具難施；淳于髡久與處，時有得善言. 故齊人頌曰：「談天衍，雕龍奭，炙轂過髡. 」田駢之屬皆已死齊襄王時，而荀卿最為老師. 齊尚修列大夫之缺，而荀卿三為祭酒焉. 齊人或讒荀卿，荀卿乃適楚，而春申君以為蘭陵令. 春申君死而荀卿廢，因家蘭陵. 李斯嘗為弟子，已而相秦. 荀卿嫉濁世之政，亡國亂君相屬，不遂大道而營於巫祝，信禨祥，鄙儒小拘，如莊周等又猾稽亂俗，於是推儒、墨、道德之行事興壞，序列著數萬言而卒. 因葬蘭陵.
而趙亦有公孫龍為堅白同異之辯，劇子之言；魏有李悝，盡地力之教；楚有尸子、長盧；阿之吁子焉. 自如孟子至于吁子，世多有其書，故不論其傳云.
蓋墨翟，宋之大夫，善守御，為節用. 或曰并孔子時，或曰在其後.
有《荀子》傳世.
人論其性惡說時，常與孟子之性善相對而觀. 荀子之思，出於民群，重秩序，反神怪，重人為. 孔子曰「仁」，孟子曰「義」，荀子則曰「禮」，重行之常規. 其以孔子為聖，然不聽孟子與子思所言，以為己及子弓為孔子之真後也. 荀子以為人生而有慾，若慾不滿，則爭生焉，故謂人性本惡，須教以聖王與禮法，「化性起偽」，而使人有德也.
引據
分類:周列傳
熊
熊，獸也，屬哺乳類. 好食無擇. 在林伏鹿，在岩餔蛾，在冰擊海豹. 饑苟至，木之杪，草之實，蔑不嘗之. 蜂巢居而木處，群舉而朋飛，熊利其蜜，不避其螫. 熊性蟄夢，五月不食，夢有子，二歲而壯，不及壯者半夭. 其春而寤，寤為饑所苦，身臒，欲求食，先蛾蟲草木，易得也. 食之益肥，魚蛙鹿鼠皆為所禽. 熊弊目而利嗅，十裏之味悉辨，故善覓物，又力，複善禽之，用此與虎霸於林也.
希臘神話
古希臘神話者，諸神之事也. 諸神者，天地之靈也. 天地之靈者，有形有氣，能言能行，能生能死，能喜能怒，能愛能恨，與人無異也.
諸神之始，自混沌而生. 混沌者，天地未分之物也. 混沌生蓋亞，蓋亞者，大地之母也. 蓋亞生烏拉諾斯，烏拉諾斯者，天空之父也. 蓋亞與烏拉諾斯合而生十二泰坦. 十二泰坦者，最初之神也. 十二泰坦中有克洛諾斯，克洛諾斯者，時間之神也. 克洛諾斯與妹妹瑞亞合而生宙斯等六神. 宙斯等六神者，奧林匹斯之主也. 宙斯與眾女神合而生一眾子女.
古希臘人信奉諸神，以為諸神能主宰人間之福禍. 故常以禮祭祀諸神，以求諸神之庇佑. 其亦以為諸神常與人間相干涉，或助或害，或賜或奪，故常以詩歌敘述諸神之事跡，一示敬畏、一示嘲笑，此即古希臘神話之大略也.
今泰西文明，濫觴於古希臘，故其神話載於泰西經典，並播於四海，如荷馬所撰《伊利亞德》、《奧德賽》二長詩，赫西奧德所著《神譜》，奧維德所書《變形記》，埃斯庫羅斯、索福克勒斯、歐里庇得斯所作諸劇，比比皆是.
口
口者 ，亦作𠙵、𠮚，人所㠯言食也. 言語、飮食者口之㒳大耑. 其所以言別味也. 君子以愼言語. 節飮食. 象形. 苦厚切，𠀤𡨥上聲. 四部. 凡口之屬皆从口.
據
分類:胴體
亞利加帝國
亞利加帝國，虛構之國也.
分類:網絡之俗
鋦
鋦，化學元素也，符號Cm，原子序九十六，屬錒系，乃人工製之. 一九四四年，美國西博格眾人擊鈾、鈈以中子得之. 其色銀白，堅而緻密. 名以居里夫妻.
同位素
鋦同位素凡二十，自鋦二三三至鋦二五二，其皆具放射性. 性穩者有鋦二四七，每一千五百六十萬年折半，鋦二四八，每三十四萬八千年折半. 鋦二四五、二五零、二四六稍穏，唯亦半衰以數千年. 凡鋦二四二、二四四者，最爲常用.
應用
鋦二四二、二四四者，皆爲強阿爾法粒子射源，可爲發電，唯鋦二四二者貴，故用鋦二四四. 其同位素，亦為心律調節器所用，又以之產鈈二三八. 格致家多用之，以產元素重於鋦者.
趙惠文王
趙惠文王，名何，武靈王之子也. 武靈王二十七年五月戊申，大朝於東宮，傳國，立王子何以爲王. 王廟見禮畢，出臨朝，大夫悉爲臣. 肥義爲相國，并傅王. 是爲惠文王，武靈王自號爲主父.
主父欲令子主治國，而身胡服將士大夫西北略胡地，而欲從雲中、九原直南襲秦，於是詐自爲使者入秦. 秦昭襄王不知，已而怪其狀甚偉，非人臣之度，使人逐之，而主父馳已脱關矣. 審問之，乃主父也. 秦人大驚. 主父所以入秦者，欲自略地形，因觀秦王之爲人也.
惠文王二年，主父行新地，遂出代，西遇樓煩王於西河而致其兵. 三年，滅中山，遷其王於膚施. 起靈壽，北地方從，代道大通. 還歸，行賞，大赦，置酒酺五日，封長子章爲代安陽君. 章素侈，心不服其弟所立，主父又使田不禮相章也.
四年，朝群臣，安陽君亦來朝. 主父令王聽朝，而自從旁觀窺群臣宗室之禮. 見其長子章傫然也，反北面爲臣，詘於其弟，心憐之，於是乃欲分趙而王章於代，計未決而輟.
主父及王游沙丘，異宮，公子章卽以其徒與田不禮作亂，詐以主父令召王. 肥義先入，殺之. 髙信卽與王戰. 公子成與李兌自國至，乃起四邑之兵入距難，殺公子章及田不禮，滅其黨賊而定王室. 公子成爲相，號安平君，李兌爲司寇. 公子章之敗，往走主父，主主開之，成、兌因圍主父宮. 公子章死，公子成、李兌謀曰：「以章故圍主父，卽解兵，吾屬夷矣. 」乃遂圍主父. 令宮中人「後出者夷」，宮中人悉出. 主父欲出不得，又不得食，探爵鷇而食之，三月餘而餓死沙丘宮. 主父定死，乃發喪赴諸侯.